cyanic-selkie/wikianc huggingface dataset:
ಬಿಲ್ ಗೇಟ್ಸ್
ಬಾಲ್ಯ ಜೀವನ
thumb|220px|1977ರಲ್ಲಿ ಸಂಚಾರಿ ನಿಯಮ ಉಲ್ಲಂಘಿಸಿದಾಗ ತೆಗೆದ ಬಿಲ್‌ ಗೇಟ್ಸ್‌ನ ಮುಖದ ಛಾಯಾಚಿತ್ರ ಗೇಟ್ಸ್‌‌ 1973ರಲ್ಲಿ ಲೇಕ್‌ಸೈಡ್‌ ಸ್ಕೂಲ್‌ನಿಂದ ಪದವಿ ಪಡೆದರು. ಇವರುSAT ಪರೀಕ್ಷೆಯಲ್ಲಿ 1600ಕ್ಕೆ 1590 ಅಂಕ ಗಳಿಸಿದರು. ತರುವಾಯ ಉನ್ನತ ವಿದ್ಯಾಭ್ಯಾಸಕ್ಕಾಗಿ 1973ರ ಅಂತ್ಯದ ವೇಳೆಗೆ ಹಾರ್ವರ್ಡ್ ಕಾಲೇಜ್‌ಗೆ ಸೇರಿದರು. 1990ರ ದಶಕದ ಮಧ್ಯ ಭಾಗಕ್ಕೂ ಮುಂಚೆ SAT ಪರೀಕ್ಷೆಯಲ್ಲಿ 1590 ಅಂಕ ಗಳಿಸಿದರೆ, ಅಂತಹವರ IQ ಅಂದಾಜು 170 ಎಂದು ಭಾವಿಸಲಾಗಿತ್ತು. ಈ ಅಂಶ ಆಗಿನ ಮಾಧ್ಯಮಗಳಲ್ಲಿ ಆಗಿದಾಂಗ್ಗೆ ಪ್ರಕಟವಾಗುತ್ತಲೇ ಇತ್ತು. ಹಾರ್ವರ್ಡ್‌‌ನಲ್ಲಿ ವ್ಯಾಸಂಗ ಮಾಡುತ್ತಿದ್ದ ಸಮಯದಲ್ಲಿ ಗೇಟ್ಸ್‌, ಸ್ಟೀವ್‌ ಬಾಲ್ಮರ್‌ ಎಂಬ ಹೆಸರಿನ ತಮ್ಮ ಭವಿಷ್ಯದ ವ್ಯವಹಾರದ ಪಾಲುದಾರರನ್ನು ಭೇಟಿಯಾದರು. ಇವರೇ ಮುಂದೆ ಮೈಕ್ರೋಸಾಫ್ಟ್‌ನ CEO ಆಗಿ ನೇಮಕವಾದರು. ಕಂಪ್ಯೂಟರ್‌ ವಿಜ್ಞಾನಿ ಕ್ರಿಸ್ಟೋಸ್‌‌ ಪ್ಯಾಪಡಿಮಿಟ್ರಿಯೊ ಎಂಬುವವರರನ್ನೂ ಇದೇ ಹಾರ್ವರ್ಡ್‌ನಲ್ಲಿ ಭೇಟಿಯಾದರು. ಗೇಟ್ಸ್ ಮುಂದೆ ಪ್ಯಾನ್‌ಕೇಕ್‌ ಸಾರ್ಟಿಂಗ್‌ ಎಂದು ಹೇಳಲಾಗುವ ವಿಶಿಷ್ಟ ಸಮಸ್ಯಾ ಪರಿಹಾರಕ ಸೂತ್ರದ ಕುರಿತಾದ ಒಂದು ಪತ್ರಿಕೆಯಲ್ಲಿ ಇವರ ಜೊತೆಗೂಡಿ ಕೆಲಸ ಮಾಡಿದರು. ಇವರು ಹಾರ್ವರ್ಡ್‌ನಲ್ಲಿ ವ್ಯಾಸಂಗ ಮಾಡುತ್ತಿದ್ದ ಸಮಯದಲ್ಲಿ ಒಂದು ನಿಶ್ಚಿತವಾದ ಅಧ್ಯಯನದ ಯೋಜನೆಯನ್ನು ಹೊಂದಿರಲಿಲ್ಲ. ಅಲ್ಲದೆ ಶಾಲೆಯ ಕಂಪ್ಯೂಟರ್‌ಗಳನ್ನು ಬಳಸುವುದರಲ್ಲಿ ಹೆಚ್ಚಿನ ಸಮಯ ಕಳೆಯುತ್ತಿದ್ದರು. ಪಾಲ್‌ ಅಲೆನ್‌ರೊಂದಿಗೆ ಸಂಪರ್ಕ ಉಳಿಸಿಕೊಂಡಿದ್ದ ಗೇಟ್ಸ್‌, 1974ರ ಬೇಸಗೆಯಲ್ಲಿ ಹನಿವೆಲ್‌ನಲ್ಲಿ ಅವರನ್ನು ಸೇರಿಕೊಂಡರು. ಇದರ ನಂತರದ ವರ್ಷದಲ್ಲಿ ಇಂಟೆಲ್‌ 8080 CPU ಆಧಾರಿತ MITS ಆಲ್ಟೇರ್‌ 8800 ಬಿಡುಗಡೆಯಾಯಿತು. ಇದನ್ನು ನೋಡಿದ ಗೇಟ್ಸ್ ಮತ್ತು ಅಲೆನ್‌, ತಮ್ಮದೇ ಸ್ವಂತ ಕಂಪ್ಯೂಟರ್‌ ಸಾಫ್ಟ್‌ವೇರ್‌ ಕಂಪನಿಯನ್ನು ಸ್ಥಾಪಿಸಲು ಇದು ಸಕಾಲ ಎಂದು ತೀರ್ಮಾನಿಸಿದರು. ಈ ನಿರ್ಧಾರದ ಬಗ್ಗೆ ಗೇಟ್ಸ್ ತನ್ನ ಹೆತ್ತವರೊಂದಿಗೆ ಚರ್ಚಿಸಿದರು. ತನ್ನದೇ ಸಂಸ್ಥೆ ಸ್ಥಾಪಿಸುವ ವಿಚಾರದಲ್ಲಿ ಗೇಟ್ಸ್‌ ಅವರಿಗಿದ್ದ ಬಯಕೆಯನ್ನು ಕಣ್ಣಾರೆ ಕಂಡಿದ್ದ ಅವರು ತಮ್ಮ ಮಗನ ಕೆಲಸಕ್ಕೆ ಬೆಂಬಲ ಸೂಚಿಸಿದರು.
BASIC
thumb|200px|right|ಫ್ಲಾಪಿ ಡಿಸ್ಕ್‌ ವ್ಯವಸ್ಥೆಯೊಂದಿಗಿನ MITS ಆಲ್ಟೇರ್‌ 8800 ಕಂಪ್ಯೂಟರ್‌ [51] ಪಾಪುಲರ್ ಎಲೆಕ್ಟ್ರಾನಿಕ್ಸ್ ಪತ್ರಿಕೆಯು ತನ್ನ 1975ರ ಜನವರಿ ಸಂಚಿಕೆಯಲ್ಲಿ ಆಲ್ಟೇರ್‌ 8800 ಬಗ್ಗೆ ವಿವರವಾಗಿ ಬರೆದಿತ್ತು. ಇದನ್ನು ಓದಿದ ಗೇಟ್ಸ್‌, ಹೊಸ ಮೈಕ್ರೋಕಂಪ್ಯೂಟರ್ ಸೃಷ್ಟಿಸಿದ ಮೈಕ್ರೋ ಇನ್‌ಸ್ಟ್ರುಮೆಂಟೇಷನ್‌ ಅಂಡ್‌ ಟೆಲಿಮೆಟ್ರಿ ಸಿಸ್ಟಮ್ಸ್‌ (MITS) ಸಂಸ್ಥೆಯನ್ನು ಸಂಪರ್ಕಿಸಿ, ತಾವು ಮತ್ತು ತಮ್ಮ ಸ್ನೇಹಿತರು ಅದೇ ನೆಲೆಗಟ್ಟಿಗಾಗಿ BASIC ಇಂಟರ್‌ಪ್ರಿಟರ್ ಒಂದರ ಮೇಲೆ ಈಗಾಗಲೇ ಕೆಲಸ ಮಾಡಲು ಆರಂಭಿಸಿದ್ದುದನ್ನು ತಿಳಿಸಿದರು. ವಾಸ್ತವದಲ್ಲಿ ಗೇಟ್ಸ್‌ ಮತ್ತು ಅಲೆನ್‌ ಬಳಿ ಆಲ್ಟೇರ್‌ ಇರಲೇ ಇಲ್ಲ. ಜೊತೆಗೆ ಇದಕ್ಕಾಗಿ ಯಾವುದೇ ಸಂಕೇತವನ್ನೂ ಬರೆದಿರಲಿಲ್ಲ. MITSನ ಆಸಕ್ತಿಯನ್ನು ಅಳೆಯುವ ಉದ್ದೇಶದಿಂದಷ್ಟೇ ಅವರಿಬ್ಬರೂ ಈ ರೀತಿ ಹೇಳಿದ್ದರು. MITS ಅಧ್ಯಕ್ಷ ಎಡ್‌ ರಾಬರ್ಟ್ಸ್ ಇವರನ್ನು ಭೇಟಿ ಮಾಡಲು ಒಪ್ಪಿ ಪ್ರಯೋಗಾರ್ಥ ಪ್ರದರ್ಶನಕ್ಕಾಗಿ ಇವರನ್ನು ಆಹ್ವಾನಿಸಿದರು. ಕೆಲವು ವಾರಗಳ ನಂತರ ಇವರು ಮಿನಿಕಂಪ್ಯೂಟರ್‌ನಲ್ಲಿ ಚಾಲನೆಯಾಗುವ ಆಲ್ಟೇರ್‌ ಎಮ್ಯುಲೇಟರ್‌ ಎಂಬ ಸೂತ್ರವನ್ನು ಮತ್ತು ಇದರ ನಂತರ BASIC ಇಂಟರ್‌ಪ್ರಿಟರ್‌ ಅನ್ನು ಆಭಿವೃದ್ಧಿಪಡಿಸಿದರು. ಅಲ್ಬುಕರ್ಕ್‌ನಲ್ಲಿರುವ MITSನ ಕಚೇರಿಯಲ್ಲಿ ಏರ್ಪಡಿಸಲಾಗಿದ್ದ ಪ್ರಯೋಗಾರ್ಥ ಪ್ರದರ್ಶನದಲ್ಲಿ ಗೇಟ್ಸ್‌ಗೆ ಅಮೋಘ ಯಶಸ್ಸು ದೊರೆಯಿತಲ್ಲದೆ, ಇಂಟರ್‌ಪ್ರಿಟರ್‌ಗಳನ್ನು ಆಲ್ಟೇರ್‌ BASIC ಸ್ವರೂಪದಲ್ಲಿ ವಿತರಿಸುವ ಕುರಿತು MITSನೊಂದಿಗೆ ಒಡಂಬಡಿಕೆ ಏರ್ಪಟ್ಟಿತು. ಪಾಲ್‌ ಅಲೆನ್‌ ಅವರನ್ನು ಉದ್ಯೋಗಿಯಾಗಿ MITS ನೇಮಿಸಿಕೊಂಡಿತು. ಹಾಗೂ ಗೇಟ್ಸ್‌‌ ಅಲ್ಬುಕರ್ಕ್‌ನಲ್ಲಿನ MITS ಕಚೇರಿಯಲ್ಲಿ ಅಲೆನ್‌ನೊಂದಿಗೆ ಕೆಲಸ ಮಾಡಲು ಹಾರ್ವರ್ಡ್‌ನಿಂದ 1975ರ ನವೆಂಬರ್‌ನಲ್ಲಿ ಗೈರುಹಾಜರಿ ರಜೆ‌ಯನ್ನು ಪಡೆದರು. ಗೇಟ್ಸ್‌ ಮತ್ತು ಅಲೆನ್‌ ತಮ್ಮ ಪಾಲುದಾರಿಕೆಯನ್ನು "ಮೈಕ್ರೋ-ಸಾಫ್ಟ್‌" ಎಂದು ಹೆಸರಿಸಿ, ತಮ್ಮ ಮೊದಲ ಕಚೇರಿಯನ್ನು ಅಲ್ಬುಕರ್ಕ್‌ನಲ್ಲಿ ತೆರೆದರು. ಒಂದೇ ವರ್ಷದಲ್ಲಿ ಕಂಪನಿಯ ಹೆಸರಿನ ನಡುವೆ ಇದ್ದ ಅಡ್ಡಗೆರೆಯನ್ನು(-) ಕೈಬಿಡಲಾಯಿತು. ಅಲ್ಲದೆ 1976ರ ನವೆಂಬರ್‌‌ 25ರಂದು "ಮೈಕ್ರೋಸಾಫ್ಟ್‌" ಹೆಸರಿನ ವ್ಯಾಪಾರನಾಮವನ್ನು ಸೆಕ್ರೆಟರಿ ಆಫ್‌ ಸ್ಟೇಟ್‌ ಆಫ್‌ ನ್ಯೂ ಮೆಕ್ಸಿಕೋ ಕಚೇರಿಯಲ್ಲಿ ನೋಂದಾಯಿಸಲಾಯಿತು. ಇದಾದ ನಂತರ, ಅರ್ಧಕ್ಕೆ ನಿಲ್ಲಿಸಿದ್ದ ವ್ಯಾಸಂಗವನ್ನು ಪೂರ್ಣಗೊಳಿಸಲು ಗೇಟ್ಸ್‌ರವರು ಮತ್ತೆ ಹಾರ್ವರ್ಡ್‌ಗೆ ಹಿಂದಿರುಗಲೇ ಇಲ್ಲ.
ಕಂಪ್ಯೂಟರ್‌ ಹವ್ಯಾಸಿಗಳಲ್ಲಿ ಮೈಕ್ರೋಸಾಫ್ಟ್ನ BASIC ಸಾಕಷ್ಟು ಜನಪ್ರಿಯವಾಯಿತು. ಆದರೆ ಮಾರುಕಟ್ಟೆ ಮಾಡುವುದಕ್ಕೆ ಮುಂಚಿನ ನಕಲೊಂದು ಬಳಕೆದಾರರ ಮಧ್ಯೆ ಸೋರಿಕೆಯಾಗಿ, ಅನಧಿಕೃತ ರೀತಿಯಲ್ಲಿ ವ್ಯಾಪಕವಾಗಿ ವಿತರಣೆಯಾಗುತ್ತಿದೆ ಎಂಬುದನ್ನು ಗೇಟ್ಸ್‌ ಪತ್ತೆ ಹಚ್ಚಿದರು. 1976ರ ಫೆಬ್ರವರಿಯಲ್ಲಿ ಗೇಟ್ಸ್‌ MITS ಸುದ್ದಿಪತ್ರದಲ್ಲಿ ಹವ್ಯಾಸಿಗಳಿಗೊಂದು ಮುಕ್ತ ಪತ್ರ ವನ್ನು ಬರೆದರು. ಹಣ ಪಾವತಿಯಾಗದೆ MITS ಸಂಸ್ಥೆಯು ಸಾಫ್ಟ್‌ವೇರ್‌ನ ಉತ್ಪಾದನೆ, ವಿತರಣೆಯನ್ನು ಮುಂದುವರೆಸಲು ಸಾಧ್ಯವಿಲ್ಲ ಹಾಗೂ ಸಾಫ್ಟ್‌ವೇರ್‌ನ ಉತ್ತಮ ಗುಣಮಟ್ಟವನ್ನು ಕಾಯ್ದುಕೊಳ್ಳುವುದು ಸಾಧ್ಯವಾಗುವುದಿಲ್ಲ ಎಂಬ ವಿಷಯವನ್ನು ಆ ಪತ್ರ ಒಳಗೊಂಡಿತ್ತು. ಈ ಮುಕ್ತ ಪತ್ರ ಅನೇಕ ಕಂಪ್ಯೂಟರ್‌ ಹವ್ಯಾಸಿಗಳ ನಡುವೆ ಅಪಖ್ಯಾತಿಗೆ ಗುರಿಯಾಯಿತು. ಆದರೆ ಸಾಫ್ಟ್‌ವೇರ್‌ ಅಭಿವೃದ್ಧಿ ಮಾಡುವವರು ತಮ್ಮ ಉತ್ಪನ್ನಗಳಿಗೆ ಸಲ್ಲಬೇಕಾದ ಪಾವತಿಯನ್ನು ಕೇಳುವ ಸಾಮರ್ಥ್ಯ ಹೊಂದಿರಬೇಕು ಎಂದು ಗೇಟ್ಸ್‌ ದೃಢವಾಗಿ ನಂಬಿದ್ದರು. ಮೈಕ್ರೋಸಾಫ್ಟ್ 1976ರ ಉತ್ತರಾರ್ಧದಲ್ಲಿ MITS ಕಂಪನಿಯಿಂದ ಹೊರಬಂದು ಸ್ವತಂತ್ರವಾಯಿತು. ಅಲ್ಲದೆ ವಿವಿಧ ಸಿಸ್ಟಮ್‌ಗಳಿಗೆ ಪ್ರೋಗ್ಯ್ರಾಮಿಂಗ್‌ ಭಾಷೆ ತಂತ್ರಾಂಶವನ್ನು ಅಭಿವೃದ್ಧಿಪಡಿಸುವ ಕೆಲಸವನ್ನು ಮುಂದುವರಿಸಿತು. 1979ರ ಜನವರಿ 1ರಂದು ಅಲ್ಬುಕರ್ಕ್‌ನಿಂದ ವಾಷಿಂಗ್ಟನ್‌ನ ಬೆಲ್ಲೆವ್ಯೂ ನಗರದಲ್ಲಿನ ಹೊಸ ಕಚೇರಿಗೆ ಕಂಪನಿಯು ಸ್ಥಳಾಂತರಗೊಂಡಿತು.
ಮೈಕ್ರೋಸಾಫ್ಟ್‌‌ನ ಆರಂಭಿಕ ವರ್ಷಗಳಲ್ಲಿ ಕಂಪನಿಯ ವ್ಯವಹಾರಕ್ಕೆ ಸಂಬಂಧಿಸಿ ಎಲ್ಲ ಉದ್ಯೋಗಿಗಳೂ ವ್ಯಾಪಕ ಹೊಣೆಗಾರಿಕೆಯನ್ನು ಹೊಂದಿದ್ದರು.
ಸಾಫ್ಟ್‌ವೇರ್‌ ಸಂಕೇತಗಳನ್ನು ಬರೆಯುವ ಕೆಲಸವನ್ನು ಗೇಟ್ಸ್‌ ಮುಂದುವರಿಸಿದರಲ್ಲದೆ, ಕಂಪನಿಯ ವ್ಯವಹಾರದ ಮೇಲ್ವಿಚಾರಣೆಯನ್ನೂ ನೋಡಿಕೊಂಡರು. ಆರಂಭದ ಐದು ವರ್ಷಗಳಲ್ಲಿ ಕಂಪನಿ ಬರೆಯುವ ಎಲ್ಲ ಕೋಡ್‌ಗಳನ್ನು ಇವರೇ ಸ್ವತಃ ಪರೀಕ್ಷಿಸಿದರು. ಅಲ್ಲದೆ ಅಗತ್ಯ ಕಂಡುಬಂದಾಗಲೆಲ್ಲಾ ಅದರ ಕೆಲವು ಭಾಗಗಳನ್ನು ಮರು ರಚಿಸುತ್ತಿದ್ದರು.
IBM ಪಾಲುದಾರಿಕೆ
=2== ವಿಂಡೋಸ್‌ === 1981ರ ಜೂನ್‌ 25ರಂದು ಮೈಕ್ರೋಸಾಫ್ಟ್ ಕಂಪನಿಯನ್ನು ಪುನರ್ರಚಿಸಲಾಯಿತು. ಇದರ ಮೇಲ್ವಿಚಾರಣೆಯನ್ನು ಗೇಟ್ಸ್‌ ವಹಿಸಿದ್ದರು. ಇದರನ್ವಯ ವಾಷಿಂಗ್ಟನ್‌ನಲ್ಲಿ ಕಂಪನಿಯು ಮರುಸಂಘಟಿತಗೊಂಡು, ಗೇಟ್ಸ್‌‌ ಅವರನ್ನು ಮೈಕ್ರೋಸಾಫ್ಟ್‌ನ ಅಧ್ಯಕ್ಷ ಹಾಗೂ ಮಂಡಳಿಯ ಸಭಾಧ್ಯಕ್ಷ ಎಂದು ಘೋಷಿಸಿತು. ಮೈಕ್ರೋಸಾಫ್ಟ್ ಕಂಪನಿ ತನ್ನ ಮೈಕ್ರೋಸಾಫ್ಟ್‌ ವಿಂಡೋಸ್‌ನ ಮೊದಲ ಬಿಡಿ ಆವೃತ್ತಿಯನ್ನು 1985ರ ನವೆಂಬರ್‌ 20ರಂದು ಬಿಡುಗಡೆ ಮಾಡಿತು ಹಾಗೂ ಆಗಸ್ಟ್‌ನಲ್ಲಿ OS/2 ಹೆಸರಿನ ಪ್ರತ್ಯೇಕ ಆಪರೇಟಿಂಗ್ ಸಿಸ್ಟಮ್‌ ಅಭಿವೃದ್ಧಿಪಡಿಸಲು IBMನೊಂದಿಗೆ ಒಡಂಬಡಿಕೆ ಮಾಡಿಕೊಂಡಿತು. ಎರಡೂ ಸಂಸ್ಥೆಗಳು ಹೊಸ ಸಿಸ್ಟಮ್‌ನ ಮೊದಲ ಆವೃತ್ತಿಯನ್ನು ಅಭಿವೃದ್ಧಿಪಡಿಸುವಲ್ಲಿ ಯಶಸ್ವಿಯಾದರೂ, ಇವುಗಳ ನಡುವೆ ಏರುತ್ತಲೇ ಇದ್ದ ಸೃಜನಾತ್ಮಕ ಭಿನ್ನಾಭಿಪ್ರಾಯಗಳಿಂದ ಈ ಸಂಸ್ಥೆಗಳ ಪಾಲುದಾರಿಕೆ ಒಳಗೊಳಗೇ ಹಾಳಾಯಿತು.
ಆಡಳಿತ ವೈಖರಿ
1975ರಲ್ಲಿ ಮೈಕ್ರೋಸಾಫ್ಟ್ ಹುಟ್ಟಿದಂದಿನಿಂದ 2006ವರೆಗೆ, ಕಂಪನಿಯ ಉತ್ಪಾದನಾ ಕಾರ್ಯತಂತ್ರಕ್ಕೆ ಸಂಬಂಧಿಸಿದ ಪ್ರಮುಖ ಹೊಣೆಗಾರಿಕೆಗಳನ್ನು ಗೇಟ್ಸ್‌ ತಾವೇ ನಿರ್ವಹಿಸಿದರು. ದೃಢವಾದ ಅತ್ಮವಿಶ್ವಾಸದಿಂದ ಕಂಪನಿಯ ಉತ್ಪನ್ನ ಶ್ರೇಣಿಯನ್ನು ಇವರು ವಿಸ್ತರಿಸಿದ್ದೇ ಅಲ್ಲದೆ, ಮೈಕ್ರೋಸಾಫ್ಟ್ ಪ್ರಬಲ ಸ್ಥಾನವನ್ನು ಗಳಿಸಿದಾಗಲೆಲ್ಲಾ ಹುರುಪಿನೊಂದಿಗೆ ಅದನ್ನು ಕಾಪಾಡಿಕೊಳ್ಳುತ್ತಾ ಹೋದರು.
ಕಾರ್ಯಕಾರಿ ಅಧಿಕಾರಿಯಾಗಿದ್ದ ಗೇಟ್ಸ್‌ ಮೈಕ್ರೋಸಾಫ್ಟ್‌ನ ಹಿರಿಯ ವ್ಯವಸ್ಥಾಪಕರನ್ನು ಮತ್ತು ಪ್ರೋಗ್ರ್ಯಾಮ್‌ ವ್ಯವಸ್ಥಾಪರನ್ನು ನಿಯಮಿತವಾಗಿ ಭೇಟಿ ಮಾಡುತ್ತಿದ್ದರು. ಈ ಸಭೆಗಳ ಸಾಕ್ಷಾತ್‌ ವಿವರಣೆಗಳು ಇವರನ್ನು ವರ್ಣಿಸುವ ರೀತಿಯಲ್ಲಿಯೇ ಹೇಳವುದಾದರೆ, ಗೇಟ್ಸ್‌ ಪದತಃ ಕಲಹಪ್ರಿಯರಾಗಿದ್ದರು. ವ್ಯವಸ್ಥಾಪಕರ ವ್ಯವಹಾರದ ಕಾರ್ಯತಂತ್ರಗಳಲ್ಲಿ ಅಥವಾ ಪ್ರಸ್ತಾವನೆಗಳಲ್ಲಿ ಕಂಪನಿಯ ದೀರ್ಘಕಾಲೀನ ಹಿತಾಸಕ್ತಿಗಳನ್ನು ಅಪಾಯಕ್ಕೆ ಸಿಲುಕಿಸುವಂತಹ ನ್ಯೂನತೆಗಳು ಕಂಡುಬಂದರೆ ಗೇಟ್ಸ್‌ ಅವರಿಗೆ ಛೀಮಾರಿ ಹಾಕುತ್ತಿದ್ದರು. ವಿಷಯವೊಂದರ ನಿರೂಪಣೆ ನಡೆಯುತ್ತಿರುವಾಗ ಮಧ್ಯೆ ಬಾಯಿ ಹಾಕುತ್ತಿದ್ದ ಅವರು, "ಇಂಥಾ ಅವಿವೇಕದ ಕೆಲಸವನ್ನು ನಾನೆಂದಿಗೂ ನೋಡಿಲ್ಲ" ಎಂದು ಟೀಕಿಸಿಬಿಡುತ್ತಿದ್ದರು. ತಮ್ಮ ವಾಗ್ದಾಳಿಯನ್ನು ಮುಂದುವರಿಸುತ್ತಾ, "ನಿಮ್ಮ ಕೆಲಸಗಳನ್ನು ಬಿಟ್ಟು ನೀವೇಕೆ ಶಾಂತಿ ಪಡೆಯನ್ನಾದರೂ ಸೇರಬಾರದು?" ಎಂದು ಗೇಟ್ಸ್‌ ಗದರಿಕೊಳ್ಳುತ್ತಿದ್ದರು.
ಗೇಟ್ಸ್‌ರ ಕೋಪಕ್ಕೆ ಗುರಿಯಾದವರು, ಅವರಿಗೆ ಸಂಪೂರ್ಣವಾಗಿ ತೃಪ್ತಿಯಾಗುವವರೆಗೂ ತಮ್ಮ ಪ್ರಸ್ತಾವನೆಯನ್ನು ಸಮರ್ಥಿಸಿಕೊಂಡು ವಿವರವಾಗಿ ಹೇಳಬೇಕಾಗುತ್ತಿತ್ತು. ತಮ್ಮ ಅಧೀನದಲ್ಲಿನ ಅಧಿಕಾರಿಗಳು ಅನಗತ್ಯವಾಗಿ ತಮ್ಮ ಕಾರ್ಯದಲ್ಲಿ ವಿಳಂಬ ಮಾಡುವುದು ಅಥವಾ ಮುಂದೂಡುವುದು ಕಂಡುಬಂದರೆ "ನಾನಿದನ್ನು ವಾರಾಂತ್ಯದೊಳಗೆ ಮಾಡುತ್ತೇನೆ" ಎಂದು ವ್ಯಂಗ್ಯವಾಗಿ ಟೀಕಿಸುವುದಕ್ಕೆ ಗೇಟ್ಸ್‌ ಹೆಸರುವಾಸಿಯಾಗಿದ್ದರು.
ಮೈಕ್ರೋಸಾಫ್ಟ್‌ನ ಇತಿಹಾಸದುದ್ದಕ್ಕೂ, ಪ್ರಮುಖವಾಗಿ ಅದರಲ್ಲಿನ ಆಡಳಿತ ಮತ್ತು ಕಾರ್ಯಕಾರಿ ಕೆಲಸಕ್ಕೆ ಸಂಬಂಧಿಸಿದಂತೆ ಗೇಟ್ಸ್‌ರವರ ಪಾತ್ರವಿತ್ತು. ಆದರೂ ಇವರು ಕಂಪನಿಯ ಆರಂಭಿಕ ವರ್ಷಗಳಲ್ಲಿ, ನಿರ್ದಿಷ್ಟವಾಗಿ ಪ್ರೋಗ್ರ್ಯಾಮಿಂಗ್‌ ಭಾಷೆಗೆ ಸಂಬಂಧಿಸಿದ ಕಂಪನಿಯ ಉತ್ಪನ್ನಗಳಲ್ಲಿ ಇದರ ಸಕ್ರಿಯ ಸಾಫ್ಟ್‌ವೇರ್‌ ಅಭಿವೃದ್ದಿಕಾರರಾಗಿದ್ದರು. ಇವರು TRS-80 ಮಾಡೆಲ್‌ 100 ಲೈನ್‌ ಮೇಲೆ ಕೆಲಸ ಮಾಡುತ್ತಿದ್ದುದರಿಂದ, ಅಭಿವೃದ್ಧಿ ತಂಡದಲ್ಲಿ ಅಧಿಕೃತವಾಗಿ ತೊಡಗಿಸಿಕೊಂಡಿರಲಿಲ್ಲ. ಆದರೆ ಕಂಪನಿಯ ಉತ್ಪನ್ನಗಳನ್ನು 1989ರಲ್ಲಿ ವಿಶ್ವದೆಲ್ಲೆಡೆ ವಿತರಿಸುವ ತನಕವೂ ಸಂಕೇತಗಳನ್ನು ಬರೆದರು. ಲೋಕೋಪಕಾರಕ್ಕೆ ತಮ್ಮ ಹೆಚ್ಚಿನ ಸಮಯ ಮೀಸಲಿಡುವುದಕ್ಕೋಸ್ಕರ ಮುಂದಿನ ಎರಡು ವರ್ಷಗಳಲ್ಲಿ ತಮ್ಮ ದಿನನಿತ್ಯದ ಜವಾಬ್ಧಾರಿಗಳಿಂದ ಬೇರೊಂದು ಪಾತ್ರಕ್ಕೆ ವರ್ಗಾವಣೆ ಹೊಂದುವುದರ ಕುರಿತಾದ ನಿರ್ಧಾರವನ್ನು 2006ರ ಜೂನ್‌ 15ರಂದು ಗೇಟ್ಸ್‌ ಪ್ರಕಟಿಸಿದರು.
ಇಬ್ಬರು ಉತ್ತರಾಧಿಕಾರಿಗಳ ನಡುವೆ ಗೇಟ್ಸ್‌ ತಮ್ಮ ಜವಾಬ್ದಾರಿಗಳನ್ನು ಹಂಚಿದರು. ದೈನಂದಿನ ಅಡಳಿತ ಹೊಣೆಗಾರಿಕೆಯನ್ನು ರೇ ಓಝೀಯವರಿಗೆ ಮತ್ತು ದೀರ್ಘಕಾಲೀನ ಉತ್ಪನ್ನ ಕಾರ್ಯತಂತ್ರದ ಹೊಣೆಗಾರಿಕೆಯನ್ನು ಕ್ರೇಗ್‌ ಮುಂಡೀಯವರಿಗೆ ಒಪ್ಪಿಸಿದರು.
ಟ್ರಸ್ಟ್‌ ವಿರೋಧಿ ದಾವೆ
ಮೈಕ್ರೋಸಾಫ್ಟ್‌ನ ವ್ಯವಹಾರ ಪದ್ಧತಿಗಳಮೇಲಿನ ಟ್ರಸ್ಟ್‌‌ ವಿರೋಧಿ ದಾವೆ ಹೂಡುವಿಕೆಗೆ ಕಾರಣವಾಗಿದ್ದ ಹಲವು ತೀರ್ಮಾನಗಳಿಗೆ ಗೇಟ್ಸ್‌ರವರ ಅನುಮೋದನೆಯಿತ್ತು.1998ರ ಯುನೈಟೆಡ್‌ ಸ್ಟೇಟ್ಸ್‌ v. ಮೈಕ್ರೋಸಾಫ್ಟ್ ಪ್ರಕರಣದಲ್ಲಿ ಪ್ರಮಾಣ ಮಾಡಿಕೊಟ್ಟ ಹೇಳಿಕೆಯ ಕೈಫಿಯತ್ತನ್ನು ಗೇಟ್ಸ್ ಪುರಾವೆಯಾಗಿ ಸಲ್ಲಿಸಿದಾಗ, ಇದೊಂದು ನುಣುಚಿಕೊಳ್ಳುವ ಪ್ರಯತ್ನ ಎಂದು ಹಲವು ಪತ್ರಕರ್ತರು ಬರೆದರು. ವರದಿಯಲ್ಲಿನ "ಸ್ಪರ್ಧಿಸು", "ಸಂಬಂಧಪಟ್ಟ" ಮತ್ತು "ನಾವು" ಎಂಬ ಪದಗಳ ಸಾಂದರ್ಭಿಕ ಅರ್ಥವನ್ನು ಕುರಿತಾಗಿ ಪರೀಕ್ಷಕ ಡೇವಿಡ್‌ ಬೋಯೀಸ್‌ರೊಂದಿಗೆ ಗೇಟ್ಸ್‌ ವಾಗ್ವಾದ ನಡೆಸಿದರು. ಬಿಸಿನೆಸ್‌ವೀಕ್‌ ಇದನ್ನು ವರದಿ ಮಾಡಿತ್ತು.
ತಮ್ಮ ಪದಗಳ ಮತ್ತು ಕಾರ್ಯಗಳ ಅರ್ಥವನ್ನು ತಪ್ಪಾಗಿ ಚಿತ್ರಿಸಲು ಪ್ರಯತ್ನಿಸಿದ್ದ ಬೋಯೀಸ್‌ರ ಪ್ರಯತ್ನವನ್ನಷ್ಟೇ ತಾವು ತಡೆದದ್ದು ಎಂದು ನಂತರ ಗೇಟ್ಸ್‌ ಹೇಳಿದರು. ಕೈಫಿಯತ್ತನ್ನು ಸಲ್ಲಿಸುವ ಸಂದರ್ಭದಲ್ಲಿನ ತಮ್ಮ ವರ್ತನೆಗೆ ಸಂಬಂಧಿಸಿದಂತೆ, "ನಾನು ಬೋಯಿಸ್‌ನನ್ನು ದೂರ ಮಾಡಿದೆನಾ?... ನಾನು ನನ್ನ ತಪ್ಪೊಪ್ಪಿಕೊಳ್ಳುತ್ತೇನೆ. ಬೋಯೀಸ್‌ ಮೇಲೆ ಕೀಳುಮಟ್ಟದ ಒರಟುತನವನ್ನು ಪ್ರದರ್ಶಿಸಿದ್ದಕ್ಕಾಗಿ ಅದೆಷ್ಟು ದಂಡ ವಿಧಿಸಬೇಕೋ ಅಷ್ಟನ್ನು ನನ್ನ ಮೇಲೆ ವಿಧಿಸಬಹುದು" ಎಂದು ಅವರು ಹೇಳಿಕೊಂಡಿದ್ದರು. ಗೇಟ್ಸ್ ನಿರಾಕರಣೆಯ ಹೊರತಾಗಿಯೂ ನ್ಯಾಯಾಧೀಶರು, ಮೈಕ್ರೋಸಾಫ್ಟ್‌ ಕಂಪನಿಯು ಸ್ಪರ್ಧೆಯನ್ನು ನಿರ್ಬಂಧಿಸುವ ಮೂಲಕ ಏಕಸ್ವಾಮ್ಯತ್ವ ಮತ್ತು ನಿರ್ಬಂಧ ವಿಧಿಸುವಿಕೆಯನ್ನು ಕೈಗೊಂಡಿದ್ದು, ಇದು ಶರ್ಮನ್‌ ಟ್ರಸ್ಟ್‌ ವಿರೋಧಿ ಕಾಯಿದೆಯನ್ನು ಉಲ್ಲಂಘಿಸಿದಂತಾಗಿದೆ ಎಂದು ತೀರ್ಪು ನೀಡಿದರು.
ಜಾಹೀರಾತುಗಳಲ್ಲಿ ಕಾಣಿಸಿಕೊಂಡಿದ್ದು
ಮೈಕ್ರೋಸಾಫ್ಟ್‌ ಉತ್ಪನ್ನಗಳನ್ನು ಉತ್ತೇಜಿಸುವ ಜಾಹೀರಾತು ಸರಣಿಯಲ್ಲಿ ಕನಿಷ್ಟ ಒಂದರಲ್ಲಾದರೂ ತಾವು ಕಾಣಿಸಿಕೊಳ್ಳಬೇಕೆಂದು ಗೇಟ್ಸ್‌ 2008ರಲ್ಲಿ ನಿರ್ಧರಿಸಿದರು. ಈ ಜಾಹೀರಾತಿನಲ್ಲಿ ಜೆರ್ರಿ ಸಿನ್‌ಫೆಲ್ಡ್‌ ಸಹತಾರೆಯಾಗಿ ನಟಿಸಿದ್ದರು. ಸಿನ್‌ಫೆಲ್ಡ್‌ ಮಾಲ್‌ ರಿಯಾಯಿತಿ ಪಾದರಕ್ಷೆ ಅಂಗಡಿ (ಶೂ ಸರ್ಕಸ್‌)ಯೊಂದರ ಮೆಟ್ಟಿಲೇರಿ ಹೋಗುತ್ತಿರುವಾಗ, ಗೇಟ್ಸ್‌ ಪಾದರಕ್ಷೆಯನ್ನು ಖರೀದಿ ಮಾಡುತ್ತಿರುವುದನ್ನು ಗಮನಿಸುತ್ತಾರೆ. ಈ ಅಪರಿಚಿತರ ನಡುವೆ ನಡೆಯುವ 90 ಸೆಕೆಂಡ್‌ಗಳ ಮಾತುಕತೆಯೇ ಈ ಜಾಹೀರಾತು. ಮಾರಾಟಗಾರ, ಗೇಟ್ಸ್ ಅವರಿಗೆ ಗಾತ್ರದಲ್ಲಿ ಅತಿ ದೊಡ್ಡದಾದ ಪಾದರಕ್ಷೆಗಳನ್ನು ಮಾರಲು ಪ್ರಯತ್ನಿಸುತ್ತಿರುತ್ತಾನೆ. ಗೇಟ್ಸ್‌ ಪಾದರಕ್ಷೆಗಳನ್ನು ಕೊಳ್ಳುತ್ತಿರುವಾಗ, ಅವರು 1977ರಲ್ಲಿ ನ್ಯೂ ಮೆಕ್ಸಿಕೋದಲ್ಲಿ ಸಂಚಾರಿ ನಿಯಮವನ್ನು ಉಲ್ಲಂಘಿಸಿದ್ದಕ್ಕೆ ಬಂಧಿಸಿದಾಗ ತೆಗೆದ ಚಿತ್ರದ ಸ್ವಲ್ಪ ಪರಿಷ್ಕರಿಸಿದ ಆವೃತ್ತಿಯಾಗಿ ಬಳಸಿಕೊಂಡಿದ್ದ ತಮ್ಮ ರಿಯಾಯಿತಿ ಕಾರ್ಡ್ ಅನ್ನು ಮೇಲೆತ್ತುತ್ತಾರೆ,
ಅವರು ಮಾಲ್‌ನಿಂದ ಹೊರಬರುತ್ತಿರುವಂತೆ, ನೀವು ನಿಮ್ಮ ಬುದ್ಧಿಯನ್ನು ಇತರೆ ಡೆವಲಪರ್‌ಗಳೊಂದಿಗೆ ಒಗ್ಗೂಡಿಸುವ ಉದ್ದೇಶ ಹೊಂದಿರುವಿರಾ ಎಂದು ಗೇಟ್ಸ್‌ ಅವರನ್ನು ಸ್ಟಿನ್‌ಫೆಲ್ಡ್‌ ಕೇಳುತ್ತಾರೆ. ಗೇಟ್ಸ್ ಅದಕ್ಕೆ ಹೌದು ಎಂದಾಗ, ಸಿನ್‌ಫೆಲ್ಡ್‌ ಮತ್ತೊಮ್ಮೆ, ಬಳಕೆಯೋಗ್ಯ ಕಂಪ್ಯೂಟರ್‌ ಅನ್ನು ನಿರ್ಮಿಸುವ ಪಥದಲ್ಲಿ ಕೆಲಸ ನಡೆಯುತ್ತಿದೆಯೇ ಎಂದು ಕೇಳಿದಾಗ, ಹೌದು ಎನ್ನುವ ಉತ್ತರ ಸಿಗುತ್ತದೆ. ಇದು ಸಿನ್‌ಫೆಲ್ಡ್‌ನದೇ ಆಗಿರುವ "ನಥಿಂಗ್‌" (ಸಿನ್‌ಫೆಲ್ಡ್‌ ) ಎನ್ನುವ ಪ್ರದರ್ಶನದ ಬಗ್ಗೆ ತೋರುತ್ತಿರುವ ಗೌರವಾರ್ಪಣೆ ಎಂದು ಕೆಲವರು ಹೇಳುತ್ತಾರೆ. ಈ ಸರಣಿಯ ಎರಡನೇ ಜಾಹೀರಾತುನಲ್ಲಿ, ಗೇಟ್ಸ್‌ ಮತ್ತು ಸ್ಟಿನ್‌ಫೆಲ್ಡ್‌ ಸಾಮಾನ್ಯ ಕುಟುಂಬವೊಂದರ ಮನೆಯಲ್ಲಿದ್ದು, ಸಾಮಾನ್ಯ ಜನರೊಂದಿಗೆ ಹೊಂದಿಕೊಳ್ಳಲು ಪ್ರಯತ್ನಿಸುತ್ತಿರುವ ದೃಶ್ಯವಿದೆ.ಅದು ಕೂಡ ಸತ್ತ್ಯ
ಮೈಕ್ರೋಸಾಫ್ಟ್‌ನ ನಂತರದ ದಿನಗಳು
ಮೈಕ್ಟೋಸಾಫ್ಟ್‌ ಸಂಸ್ಥೆಯನ್ನು ಬಿಟ್ಟನಂತರ, ಗೇಟ್ಸ್‌ ತಮ್ಮ ಪರೋಪಕಾರಿ ಸೇವೆಗಳನ್ನು ಮತ್ತು ಇತರೆ ಯೋಜನೆಗಳನ್ನು ಮುಂದುವರಿಸಿಕೊಂಡು ಬಂದಿದ್ದಾರೆ. 1964ರಲ್ಲಿ ಕಾರ್ನೆಲ್‌ ವಿಶ್ವವಿದ್ಯಾಲಯದಲ್ಲಿ ರಿಚರ್ಡ್ ಫೆನ್‌ಮನ್ ಎನ್ನುವರು ದಿ ಕ್ಯಾರೆಕ್ಟರ್‌ ಆಫ್‌ ಫಿಸಿಕಲ್‌ ಲಾ‌ ಎನ್ನುವ ಶಿರೋನಾಮೆಯ ಪ್ರಚಾರ ಉಪನ್ಯಾಸ ಮಾಲೆಯನ್ನು ನೀಡಿದ್ದರು. ಇದನ್ನು BBC ಧ್ವನಿಮುದ್ರಿಸಿಕೊಂಡಿತ್ತು. ಈ ವಿಡಿಯೋ ಹಕ್ಕುಗಳನ್ನು ಕೊಂಡುಕೊಂಡ ಗೇಟ್ಸ್‌ ಅದನ್ನು ಮೈಕ್ರೋಸಾಫ್ಟ್‌ನ ಟುವ ಯೋಜನೆಯಲ್ಲಿ ಆನ್‌ಲೈನ್‌ ಮೂಲಕ ಸಾರ್ವಜನಿಕರಿಗೆ ಲಭ್ಯವಾಗುವಂತೆ ಮಾಡಿದರು.
ವೈಯಕ್ತಿಕ ಜೀವನ
ಗೇಟ್ಸ್‌,ದಲ್ಲಾಸ್‌ನವರಾದ ಮೆಲಿಂಡ ಫ್ರೆಂಚ್‌ ಅವರನ್ನು 1994ರ ಜನವರಿ 1ರಂದು ಟೆಕ್ಸಾಸ್‌ನಲ್ಲಿ ವಿವಾಹವಾದರು. ಇವರಿಗೆ ಜೆನ್ನಿಫರ್‌ ಕ್ಯಾಥರಿನ್‌ (1996), ರೋರಿ ಜಾನ್‌ (1999) ಮತ್ತು ಫೋಬೆ ಅಡೆಲೆ (2002) ಎಂಬ ಮೂವರು ಮಕ್ಕಳಿದ್ದಾರೆ. ಗೇಟ್ಸ್‌ ದಂಪತಿಗಳ ಮನೆಯು ಮಣ್ಣಿನ ಛಾವಣಿಯ ಮನೆಯಾಗಿದ್ದು, ಇದರ ಪಕ್ಕದಲ್ಲಿ ಬೆಟ್ಟವೊಂದಿದೆ. ಈ ಬೆಟ್ಟವು ವಾಷಿಂಗ್ಟನ್‌ನ ಮೆಡಿನನಗರದದಲ್ಲಿರುವ ವಾಷಿಂಗ್ಟನ್‌ ಸರೋವರವನ್ನು ಮೇಲಿನಿಂದ ನೋಡುವಂತಿದೆ. ಕಿಂಗ್‌ ಕೌಂಟಿ ಸಾರ್ವಜನಿಕ ದಾಖಲೆಗಳ ಪ್ರಕಾರ, 2006ರಲ್ಲಿದ್ದಂತೆ ಈ ಆಸ್ತಿಯ (ಜಮೀನು ಮತ್ತು ಮನೆ ) ಒಟ್ಟು ನಿರ್ಧಾರಿತ ಮೌಲ್ಯವು 125 ದಶಲಕ್ಷ$ ಹಾಗೂ ಇದರ ವಾರ್ಷಿಕ ಆಸ್ತಿ ತೆರಿಗೆ 991,000$ನಷ್ಟಿದೆ.
66,000 ಚದರ ಅಡಿಗಳ ವಿಸ್ತೀರ್ಣದಲ್ಲಿ ಹರಡಿಕೊಂಡಿರುವ ಇವರ ಎಸ್ಟೇಟ್‌ 60 ಅಡಿಯ ಒಂದು ಈಜುಕೊಳ, ಇದರ ಅಡಿಯಲ್ಲಿ ಸಂಗೀತ ವ್ಯವಸ್ಥೆ, 2500 ಚದರ ಅಡಿ ವ್ಯಾಯಾಮ ಕೊಠಡಿ ಮತ್ತು 1000 ಚದರ ಅಡಿಗಳ ಊಟದ ಕೊಠಡಿಗಳನ್ನು ಒಳಗೊಂಡಿದೆ.
ಗೇಟ್ಸ್‌ ಅವರ ಖಾಸಗಿ ಸಂಪಾದನೆಯಲ್ಲಿ ಲಿಯೋನಾರ್ಡೋ ಡಾ ವಿಂಚಿ ಬರಹಗಳ ಸಂಗ್ರಹವಾಗಿರುವ ಕೋಡೆಕ್ಸ್‌ ಲೆಸ್ಟರ್‌ಕೂಡ ಒಂದು. ಇದನ್ನು 1994ರ ಹರಾಜಿನಲ್ಲಿ 30.8 ದಶಲಕ್ಷ $ಗೆ ಗೇಟ್ಸ್‌ ಖರೀದಿಸಿದ್ದರು. ಗೇಟ್ಸ್‌ ಅತ್ಯಾಸಕ್ತಿಯ ಓದುಗ ಎಂದು ಹೆಸರಾಗಿದ್ದಾರೆ. ಅಲ್ಲದೆ ಇವರ ಮನೆಯ ಒಳಮಾಳಿಗೆಯಲ್ಲಿ ಬೃಹತ್ತಾದ ಗ್ರಂಥಾಲಯವಿದ್ದು, ಇದನ್ನು ದಿ ಗ್ರೇಟ್‌ ಗ್ಯಾಟ್ಸ್‌ಬೈ ಕೃತಿಯಿಂದ ಆಯ್ದ ಉಕ್ತಿಯ ಕೆತ್ತನೆಯಿಂದ ಅಲಂಕರಿಸಲಾಗಿದೆ. ಬ್ರಿಡ್ಜ್‌, ಟೆನ್ನಿಸ್ ಮತ್ತು ಗಾಲ್ಫ್‌ ಆಟಗಳನ್ನು ಆಡುವ ಮೂಲಕ ಅವರು ಸಂತೋಷವನ್ನು ಕಂಡುಕೊಂಡಿದ್ದಾರೆ.
"ಫೋರ್ಬ್ಸ್ 400" ಪಟ್ಟಿಯಲ್ಲಿ 1993ರಿಂದ 2007ರವರೆಗೆ ಗೇಟ್ಸ್‌ ಮೊದಲ ಸ್ಥಾನದಲ್ಲಿದ್ದರು. ಅಲ್ಲದೆ ಫೋರ್ಬ್ಸ್ ಬಿಡುಗಡೆ ಮಾಡುವ "ವಿಶ್ವದ ಅತ್ಯಂತ ದೊಡ್ಡ ಸಿರಿವಂತರ" ಪಟ್ಟಿಯಲ್ಲಿ 1995 ರಿಂದ 2007ರವರೆಗೆ ಮತ್ತು 2009ರಲ್ಲಿ ಅವರು ಮೊದಲ ಸ್ಥಾನದಲ್ಲಿದ್ದರು. 1999ರಲ್ಲಿ ಗೇಟ್ಸ್‌ ಅವರ ಸಂಪತ್ತಿನ ಒಟ್ಟು ಮೌಲ್ಯ 101 ಬಿಲಿಯನ್ $ನ್ನು ಮೀರಿತ್ತು. ಇದರಿಂದ ಮಾಧ್ಯಮಗಳು ಇವರನ್ನು "ಸೆಂಟಿಬಿಲಿಯನೇರ್‌" ಎಂದು ಕರೆದವು. ಡಾಟ್‌ ಕಾಮ್‌ ಗುಳ್ಳೆ ಒಡೆದ ನಂತರ ಮೈಕ್ರೋಸಾಫ್ಟ್‌ನ ಷೇರು ಬೆಲೆ ಕುಸಿದಿದ್ದರಿಂದಾಗಿ ಹಾಗೂ ಹಲವು ಶತಕೋಟಿ ಡಾಲರ್‌ಗಳಷ್ಟು ಹಣವನ್ನು ಗೇಟ್ಸ್‌ ದತ್ತಿ ಪ್ರತಿಷ್ಠಾನಗಳಿಗೆ ದಾನವಾಗಿ ನೀಡಿದ ಕಾರಣದಿಂದಾಗಿ, 2000ನೇ ಇಸವಿಯಿಂದ ಇವರ ಮೈಕ್ರೋಸಾಫ್ಟ್‌ ಹಿಡುವಳಿಯ ನಾಮಮಾತ್ರ ಮೌಲ್ಯವು ಕುಸಿಯಿತು. 2006ರ ಮೇ ತಿಂಗಳಲ್ಲಿ ಬಂದ ಸಂದರ್ಶನವೊಂದರಲ್ಲಿ, ತಾವು ವಿಶ್ವದ ಅತಿ ದೊಡ್ಡ ಶ್ರೀಮಂತ ಆಗಬಾರದಿತ್ತು; ಏಕೆಂದರೆ ಇದು ವಿಶ್ವದ ಗಮನವನ್ನು ತನ್ನ ಕಡೆ ಸೆಳೆಯಿತು, ಇದು ನನಗೆ ಇಷ್ಟವಿರಲಿಲ್ಲ ಎಂದು ಗೇಟ್ಸ್‌ ಹೇಳಿದ್ದರು. ಮೈಕ್ರೋಸಾಫ್ಟ್ ಕಂಪನಿಯ ಹೊರಗೂ ಗೇಟ್ಸ್‌ ಕೆಲವು ಹೂಡಿಕೆಗಳನ್ನು ಹೊಂದಿದ್ದಾರೆ. ಇವು 2006ರಲ್ಲಿ ಇವರಿಗೆ 616,667 $ನಷ್ಟು ಸಂಬಳ ಮತ್ತು 350,000 $ನಷ್ಟು ಬೋನಸ್‌ ಸೇರಿ ಒಟ್ಟು 966,667 $ನಷ್ಟು ಹಣವನ್ನು ಗೇಟ್ಸ್‌ಗೆ ತಂದುಕೊಟ್ಟವು. ಕೋರ್ಬಿಸ್‌ ಎಂಬ ಡಿಜಿಟಲ್‌ ಇಮೇಜಿಂಗ್‌ ಸಂಸ್ಥೆಯನ್ನು ಇವರು 1989ರಲ್ಲಿ ಸ್ಥಾಪಿಸಿದರು. ಇವರ ಬಹುದಿನಗಳ ಸ್ನೇಹಿತ ವಾರೆನ್‌ ಬಫೆಟ್‌ರವರು ಮು‌ಖ್ಯಸ್ಥರಾಗಿದ್ದ ಬರ್ಕ್‌ಷೈರ್‌ ಹಾಥ್‌ವೇ ಎಂಬ ಒಂದು ಹೂಡಿಕಾ ಕಂಪನಿಗೆ 2004ರಲ್ಲಿ ಗೇಟ್ಸ್‌ ನಿರ್ದೇಶಕರಾಗಿ ನೇಮಕಗೊಂಡರು. ೩, ಮೇ, ೨೦೨೧ ರಂದು ವಿಧ್ಯುಕ್ತವಾಗಿ ಹೇಳಿಕೆ ಕೊಟ್ಟ ಬಿಲ್ ಗೇಟ್ಸ್ ಹಾಗೂ ಅವರ ಪತ್ನಿ, ಮೆಲಿಂಡ ಗೇಟ್ಸ್ ೨೭ ವರ್ಷಗಳ ಬಳಿಕ ತಮ್ಮ ವೈವಾಹಿಕ ಜೀವನಕ್ಕೆ ಡಿವೋರ್ಸ್ ಘೋಷಿಸಿದ್ದಾರೆ.
ಲೋಕೋಪಕಾರ
right|thumb|'ಸಹಸ್ರಮಾನದ ಅಭಿವೃದ್ಧಿ ಗುರಿಗಳ ಮೇಲಿನ ಕ್ರಿಯಾಯೋಜನೆಗೆ ಕರೆ (ಕಾಲ್‌ ಟು ಆಕ್ಷನ್‌) (CTA)' ಕಾರ್ಯಕ್ರಮದಲ್ಲಿ ಬೋನೋ, ಜೋರ್ಡಾನ್‌ನ ರಾಣಿ ರೇನಿಯಾ, ಬ್ರಿಟಿಷ್‌ ಪ್ರಧಾನಮಂತ್ರಿ ಗೋರ್ಡಾನ್‌ ಬ್ರೌನ್‌, ನೈಜಿರಿಯಾದ ಅಧ್ಯಕ್ಷ ಯಾರ್‌ ಅದುವ ಮತ್ತು ಇತರೆ ಗಣ್ಯರೊಂದಿಗಿರುವ ಗೇಟ್ಸ್‌ 250 px (ಬಲದಿಂದ ಎರಡನೆಯವರು).
ಇವರ ಸಂಪತ್ತಿನಲ್ಲಿ ಬಹು ಭಾಗವನ್ನು ದಾನವಾಗಿ ನೀಡಬಹುದೆಂದು ಸಾರ್ವಜನಿಕ ಅಭಿಪ್ರಾಯ ಸಂಚಯಗೊಳ್ಳುತ್ತಾ ಹೋದಾಗ, ಇತರರು ತಮ್ಮ ಬಗ್ಗೆ ಹೊಂದಿದ್ದ ನಿರೀಕ್ಷೆಗಳನ್ನು ಗೇಟ್ಸ್‌ ಅರ್ಥ ಮಾಡಿಕೊಳ್ಳಲು ಆರಂಭಿಸಿದರು. ಆಂಡ್ಯ್ರೂ ಕಾರ್ನೆಗೀ ಮತ್ತು ಜಾನ್‌ ಡಿ. ರಾಕ್‌ಫೆಲ್ಲರ್‌ ಅವರ ಲೋಕೋಪಕಾರಿ ಕಾರ್ಯಗಳನ್ನು ಅಧ್ಯಯನ ಮಾಡಿದ ಗೇಟ್ಸ್‌, ವಿಲಿಯಂ ಎಚ್‌. ಗೇಟ್ಸ್ ಪ್ರತಿಷ್ಠಾನ‌ ಸ್ಥಾಪಿಸಲು 1994ರಲ್ಲಿ ಮೈಕ್ರೋಸಾಫ್ಟ್‌ನ ಷೇರುಗಳ ಒಂದಷ್ಟು ಭಾಗವನ್ನು ಮಾರಿದರು. 2000ರಲ್ಲಿ ಗೇಟ್ಸ್‌ ಮತ್ತು ಅವರ ಪತ್ನಿ ಮೆಲಿಂಡ ಗೇಟ್ಸ್‌ ಮೂರು ಕುಟುಂಬಗಳ ಪ್ರತಿಷ್ಠಾನಗಳನ್ನು ಒಗ್ಗೂಡಿಸಿ ಬಿಲ್‌ & ಮೆಲಿಂಡ ಗೇಟ್ಸ್ ಫೌಂಡೇಷನ್‌ ಎಂಬ ದತ್ತಿ ಪ್ರತಿಷ್ಠಾನವನ್ನು ಸ್ಥಾಪಿಸಿದರು. ಇದು ಪಾರದರ್ಶಕವಾಗಿಕಾರ್ಯನಿರ್ವಹಿಸುತ್ತಿರುವ ವಿಶ್ವದ ಬೃಹತ್‌ ದತ್ತಿ ಪ್ರತಿಷ್ಠಾನ ಎಂಬ ಹೆಗ್ಗಳಿಕೆ ಪಡೆದಿದೆ. ಪ್ರತಿಷ್ಠಾನದ ಹಣವು ವೆಲ್‌ಕಮ್‌ ಟ್ರಸ್ಟ್‌ನಂತಹ ಇತರೆ ಪ್ರಮುಖ ದತ್ತಿ ಸಂಸ್ಥೆಗಳಿಂತ ಭಿನ್ನವಾಗಿ ಹೇಗೆ ವ್ಯಯವಾಗುತ್ತದೆ ಎನ್ನುವುದನ್ನು ದಾನಿಗಳು ತಿಳಿಯಲಿ ಎಂಬ ಕಾರಣಕ್ಕೆ ಪ್ರತಿಷ್ಠಾನವನ್ನು ಸ್ಥಾಪಿಸಲಾಯಿತು. ಡೇವಿಡ್‌ ರಾಕ್‌ಫೆಲ್ಲರ್‌ ಅವರ ಔದಾರ್ಯ ಮತ್ತು ಅತೀವವಾದ ಪರೋಪಕಾರಿ ಗುಣ ಇವರ ಮೇಲೆ ಹೆಚ್ಚಿನ ಪರಿಣಾಮ ಬೀರಿದೆ. ಗೇಟ್ಸ್‌ ಹಾಗೂ ಅವರ ತಂದೆ, ರಾಕ್‌ಫೆಲ್ಲರ್‌ ಅವರನ್ನು ಹಲವು ಬಾರಿ ಭೇಟಿ ಮಾಡಿ, ರಾಕ್‌ಫೆಲ್ಲರ್‌ ಕುಟುಂಬದ ಪರೋಪಕಾರಿ ಉದ್ದೇಶಗಳ ಮಾದರಿಯಲ್ಲಿಯೇ ತಮ್ಮ ದಾನದ ಸ್ವರೂಪವನ್ನೂ ರೂಪಿಸಿಕೊಂಡರು. ಅಂದರೆ ಸರ್ಕಾರಗಳು ಮತ್ತು ಇತರೆ ಸಂಸ್ಥೆಗಳು ನಿರ್ಲಕ್ಷಿಸಿರುವ ಜಾಗತಿಕ ಸಮಸ್ಯೆಗಳನ್ನು ಪರಿಹರಿಸಲು ರೂಪುರೇಷೆಯನ್ನು ತಯಾರಿಸಿದರು. 2007ರವರೆಗೆ ಇದ್ದಂತೆ, ಬಿಲ್‌ ಮತ್ತು ಮೆಲಿಂಡ ಗೇಟ್ಸ್‌ ಅಮೆರಿಕದ ಉದಾರ ಪರೋಪಕಾರಿಗಳು ಎಂದು ಕರೆಸಿಕೊಂಡಿದ್ದು, ಇವರು 28 ಶತಕೋಟಿ $ಗೂ ಹೆಚ್ಚಿನ ಹಣವನ್ನು ದಾನವಾಗಿ ನೀಡಿದ್ದಾರೆ.
ಪ್ರತಿಷ್ಠಾನವು ಟೀಕೆಗಳನ್ನೂ ಎದುರಿಸಿದೆ. ತನ್ನ ಹೂಡಿಕೆಯ ಮೇಲಿನ ಲಾಭವನ್ನು ಹೆಚ್ಚಿಸುವ ಏಕೈಕ ಉದ್ದೇಶದಿಂದ, ಪ್ರತಿಷ್ಠಾನವು ತನ್ನ ವಿತರಣೆಯಾಗಿಲ್ಲದ ಆಸ್ತಿಯನ್ನು ಹೂಡಿಕೆ ಮಾಡುತ್ತದೆ ಎಂಬುದು ಇದರ ಹಿಂದಿನ ಕಾರಣ. ಇದರ ಪರಿಣಾಮವಾಗಿ, ಈಗಾಗಲೇ ಅಭಿವೃದ್ಧಿ ಹೊಂದುತ್ತಿರುವ ದೇಶಗಳಲ್ಲಿ ಬಡತನ ಮತ್ತಷ್ಟು ಹೆಚ್ಚಲು ಕಾರಣವಾಗಿವೆ ಎಂದು ಟೀಕೆಗೆ ಗುರಿಯಾಗಿರುವ ಕಂಪನಿಗಳನ್ನು ಪ್ರತಿಷ್ಠಾನದ ಹೂಡಿಕೆಗಳು ಒಳಗೊಂಡಿವೆ. ದುರಂತವೆಂದರೆ ಇದೇ ದೇಶಗಳಲ್ಲಿ ಪ್ರತಿಷ್ಠಾನ ಬಡತನವನ್ನು ನೀಗಿಸಲು ಪ್ರಯತ್ನಪಡುತ್ತಿದೆ. ಅಂತಹ ಕಂಪನಿಗಳೆಂದರೆ ಪರಿಸರವನ್ನು ವ್ಯಾಪಕವಾಗಿ ಹಾಳುಗೆಡವುತ್ತಿರುವ ಕಂಪನಿಗಳು ಮತ್ತು ಅಭಿವೃದ್ಧಿ ಹೊಂದುತ್ತಿರುವ ದೇಶಗಳಿಗೆ ತನ್ನ ಉತ್ಪನ್ನಗಳನ್ನು ಮಾರದ ಔಷಧಿ ಸಂಸ್ಥೆಗಳು. ಮಾಧ್ಯಮಗಳ ಟೀಕೆಗಳಿಗೆ ಪ್ರತಿಕ್ರಿಯಿಸಿದ ಪ್ರತಿಷ್ಠಾನವು 2007ರಲ್ಲಿ, ಸಾಮಾಜಿಕ ಜವಾಬ್ಧಾರಿಯನ್ನು ಮೌಲ್ಯಮಾಪನ ಮಾಡಲು ತನ್ನ ಹೂಡಿಕೆಗಳ ಪರಿಶೀಲನೆ ಮಾಡುವುದಾಗಿ ಘೋಷಿಸಿತು. ಇದು ತರುವಾಯ ಪರಿಶೀಲನೆಯನ್ನು ರದ್ದುಪಡಿಸಿತಲ್ಲದೆ ಕಂಪನಿಯ ಪದ್ಧತಿಗಳನ್ನು ಪ್ರಭಾವಿಸುವ ಮತ ಚಲಾವಣೆ ಹಕ್ಕನ್ನು ಬಳಸುವಾಗ ಹೆಚ್ಚಿನ ಲಾಭ ತರುವಲ್ಲಿ ಹೂಡಿಕೆ ಮಾಡುವ ತನ್ನ ನಿಯಮಕ್ಕೆ ಬದ್ಧವಾಗಿ ಹಾಗೆಯೇ ಉಳಿಯಿತು.
ಮಾನ್ಯತೆ
ಟೈಮ್‌ ನಿಯತಕಾಲಿಕವು ಗೇಟ್ಸ್‌ ಅವರನ್ನು 20ನೇ ಶತಮಾನವನ್ನು ಅತಿಯಾಗಿ ಪ್ರಭಾವಿಸಿದ ವಿಶ್ವದ 100 ಜನರಲ್ಲಿ ಒಬ್ಬರು ಎಂದು ಗುರ್ತಿಸಿದೆ. ಅಲ್ಲದೆ 2004, 2005, ಮತ್ತು 2006ರಲ್ಲಿನ 100 ಅತ್ಯಂತ ಪ್ರಭಾವಿ ವ್ಯಕ್ತಿಗಳ ಪೈಕಿ ಒಬ್ಬರು ಎಂದೂ ಹೆಸರಿಸಿದೆ. ಗೇಟ್ಸ್‌, ಇವರ ಪತ್ನಿ ಮೆಲಿಂಡ ಮತ್ತು U2 ರಾಕ್‌ ಬ್ಯಾಂಡ್‌ನ ಹಾಡುಗಾರ ಬೊನೊ ಇವರನ್ನು ಇವರ ಜನೋಪಕಾರಿ ಕೆಲಸಗಳಿಗಾಗಿ 2005ರ ವರ್ಷದ ವ್ಯಕ್ತಿಗಳು ಎಂದು ಟೈಮ್‌ ನಿಯತಕಾಲಿಕವು ಗೌರವಿಸಿದೆ. 2006ರ‍ಲ್ಲಿ, "ನಮ್ಮ ಕಾಲದ ಹೀರೋಗಳು" ಎಂಬ ಪಟ್ಟಿ ಸಿದ್ಥಪಡಿಸಲು ನಡೆದ ಮತದಾನದಲ್ಲಿ ಗೇಟ್ಸ್‌ ಎಂಟನೇ ಸ್ಥಾನ ಗಳಿಸಿದ್ದರು. ಸಂಡೆ ಟೈಮ್ಸ್‌ ನ 1999ರ ಪವರ್‌ ಲಿಸ್ಟ್‌ನಲ್ಲಿ ಇವರು ಸೇರ್ಪಡೆಗೊಂಡಿದ್ದರು. ಚೀಫ್‌ ಎಕ್ಸಿಕ್ಯೂಟಿವ್‌ ಆಫೀಸರ್ಸ್ ಮ್ಯಾಗಜಿನ್‌ 1994ರಲ್ಲಿ ಇವರನ್ನು ವರ್ಷದ CEO ಎಂದು ಆಯ್ಕೆ ಮಾಡಿತ್ತು. ಟೈಮ್‌ 1998ರಲ್ಲಿ ಪ್ರಕಟಿಸಿದ "ಟಾಪ್‌ 50 ಸೈಬರ್‌ ಇಲೈಟ್‌" ಪಟ್ಟಿಯಲ್ಲಿ ಇವರು ಪ್ರಥಮ ಸ್ಥಾನವನ್ನು ಪಡೆದಿದ್ದರು. 1999ರಲ್ಲಿ ಅಪ್‌ಸೈಡ್‌ ಇಲೈಟ್‌ 100ರಲ್ಲಿ ಎರಡನೇ ಸ್ಥಾನ ಪಡೆದಿದ್ದರು. ದಿ ಗಾರ್ಡಿಯನ್‌ ಯು 2001ರಲ್ಲಿ ಪತ್ರಿಕೆ ಬಿಡುಗಡೆ ಮಾಡಿದ "ಮಾಧ್ಯಮದಲ್ಲಿನ 100 ಅತಿ ಪ್ರಭಾವಶೀಲ ಜನ"ರ ಪಟ್ಟಿಯಲ್ಲಿ ಇವರು ಒಬ್ಬರಾಗಿದ್ದರು.
ವಿಶ್ವದಾದ್ಯಂತ, ವಿಶೇಷವಾಗಿ ಮೆಕ್ಸಿಕೋದಲ್ಲಿನ ಆರೋಗ್ಯ ಮತ್ತು ಶಿಕ್ಷಣ ಕ್ಷೇತ್ರದಲ್ಲಿ ಹಾಗೂ ನಿರ್ದಿಷ್ಟವಾಗಿ "ಅನ್‌ ಪೇಸ್‌ ಡೆ ಲೆಕ್ಟೋರೆಸ್‌ " ಎಂಬ ಯೋಜನೆಯಲ್ಲಿ ಅವರು ಕೈಗೊಂಡ ಪರೋಪಕಾರಿ ಕೆಲಸಗಳಿಗಾಗಿ 2006ರ ನವೆಂಬರ್‌ನಲ್ಲಿ ಗೇಟ್ಸ್‌ ಮತ್ತು ಅವರ ಪತ್ನಿಗೆ ಆರ್ಡರ್‌ ಆಫ್‌ ದಿ ಆಝ್‌ಟೆಕ್‌ ಈಗಲ್‌ ಎಂಬ ಪ್ರಶಸ್ತಿ ನೀಡಲಾಯಿತು.
ಗ್ರಂಥಸೂಚಿ
ಗೇಟ್ಸ್‌ ಎರಡು ಪುಸ್ತಕಗಳನ್ನು ಬರೆದಿದ್ದಾರೆ:
ಟಿಪ್ಪಣಿಗಳು
ಚೈತನ್ಯ ಇನ್ಫೋ-ಸಿಸ್ ಕಂಪ್ಯೂಟರ್ ಸೆಂಟರ್ ಮುದ್ಗಲ್
ಶನಿ
(ಸಂಸ್ಕೃತ ಸನಿ  शनि)   ಹಿಂದೂ  ಜ್ಯೋತಿಷ್ಯ ಶಾಸ್ತ್ರ  ಅಥವಾ ಜ್ಯೋತಿಷ್ಯ  ದಲ್ಲಿನ ೯ ಪ್ರಥಮ ದಿವ್ಯ  ನವಗ್ರಹಗಳಲ್ಲಿ 'ಶನಿ' ಯು ಒಬ್ಬನು. ಶನಿಗ್ರಹದಲ್ಲಿ ಶನಿಯು ಸಶರೀರನಾಗಿದ್ದಾನೆ. ಶನಿಯು ಶನಿವಾರದ ದೇವರು; ಭಾರತೀಯ ಭಾಷೆಗಳಲ್ಲಿ ಶನಿಯು ವಾರದ  ಏಳನೇ  ದಿನದ ದೇವರಾಗಿದ್ದಾನೆ.
ಶನಿ ಪದದ ವ್ಯುತ್ಪತ್ತಿ
ತಿಳಿದು ಬಂದ ಒಂದು ವಿಷಯವೆಂದರೆ, ಶನಿಯು ಮಗುವಾಗಿದಾಗ, ಸೂರ್ಯಗ್ರಹಣವಾಗಿದ್ದು, ಬಿಟ್ಟ ಕಣ್ಣಿನಿಂದ ಮೊದಲ ಬಾರಿಗೆ ನೋಡಿದ್ದರಿಂದಾಗಿ ಶನಿಯ ಪ್ರಭಾವ ಎಂತಹದೆಂಬುದು ಜ್ಯೋತಿಷ್ಯ ಶಾಸ್ತ್ರದ ಪಟ್ಟಿಯಿಂದ ತಿಳಿಯುತ್ತದೆ. ಈತನು ಒಬ್ಬ ಮಹಾನ್ ಉಪಾಧ್ಯಾಯ. ಶನಿದೇವ  ಯಾವ ವ್ಯಕ್ತಿಯು ತಪ್ಪಿನ/ಮೋಸದ ಅನ್ಯಾಯದ ಹಾದಿ ಹಿಡಿಯುತ್ತಾರೋ  ಅವರಿಗೆ ಶನಿಯು ಬಹಳ ಕಷ್ಟವನ್ನು ನೀಡುತ್ತಾನೆ. ಹಿಂದೂ ಧರ್ಮಗ್ರಂಥಗಳ ಆಧಾರದ ಪ್ರಕಾರ ಶನಿಯು ತೊಂದರೆಯನ್ನು ಕೊಡುವ ದೇವರು ಹಾಗು ಒಳ್ಳೆಯವರನ್ನು ಆಶೀರ್ವದಿಸುವವನೂ ಸಹ ಆಗಿದ್ದಾನೆ.
ಶನೀಶ್ವರ ಮತ್ತು ರಾಜ  ದಶರಥ
ದಶರಥ   ಮಹಾರಾಜನೊಬ್ಬನೇ ದೇವ  ಶನೀಶ್ವರನನ್ನು ದ್ವಂದ್ವ ಯುದ್ಧಕ್ಕೆ ಆಹಾನಿಸಿದ್ದು, ಕಾರಣವೆಂದರೆ ಆತ ತನ್ನ ರಾಷ್ಟ್ರವನ್ನು ಅನಾವೃಷ್ಟಿ ಮತ್ತು ಬಡತನದಿಂದ ಪಾರು ಮಾಡಬೇಕಾಗಿದ್ದು,  ಶನಿಮಹಾತ್ಮನು ಆತನನ್ನು ಕೊಂಡಾಡಿ, ದಶರಥನ ಸದ್ಗುಣಗಳನ್ನು ಹೊಗಳಿ,  ಉತ್ತರಿಸುತ್ತಾ, "ನಾನು ನನ್ನ ಕರ್ತವ್ಯ ವನ್ನು ಮಾಡದೇ ಇರಲಾರೆ, ಆದರೆ ನಿನ್ನ ಧೈರ್ಯವನ್ನು ಮೆಚ್ಚುತ್ತೇನೆ" ಎನ್ನುತ್ತಾನೆ. ಮಹಾ ಸಂತ ಋಷ್ಯಶೃಂಗರು  ನಿನಗೆ ಸಹಾಯ ಮಾಡುತ್ತಾರೆ. ಎಲ್ಲಿ ಋಷ್ಯಶೃಂಗನು ಇರುತ್ತಾನೋ, ಎಲ್ಲಿ ಅವನು ವಾಸ ಮಾಡುತ್ತಾನೋ, ಆ ರಾಜ್ಯದಲ್ಲಿ ಬರಗಾಲವಾಗಲಿ, ಒಣ ಭೂಮಿಯಾಗಲಿ ಇರುವುದಿಲ್ಲ". ಶನಿ ಮಹಾತ್ಮನಿಂದ ವರವನ್ನು ಪಡೆದ ರಾಜ ದಶರಥನು, ಬುದ್ಧಿವಂತಿಕೆಯಿಂದ ಕಷ್ಟದ ಪರಿಸ್ಥಿತಿಯನ್ನು ಎದುರಿಸಿ,  ಋಷ್ಯಶೃಂಗರನ್ನು ತನ್ನ ಅಳಿಯನನ್ನಾಗಿ ಮಾಡಿ ಕೊಳ್ಳುತ್ತಾನೆ. 'ಸಂತ ' (ಶಾಂತಾ)  ದಶರಥನ ಮಗಳು ಋಷ್ಯಶೃಂಗನನ್ನು ಮದುವೆಯಾದ ಕಾರಣದಿಂದ, ಆತ   ಅಯೋಧ್ಯೆಯಲ್ಲಿ ಉಳಿಯುತ್ತಾನೆ.
ಶನಿಯನ್ನು ಸಂತೃಪ್ತಿ ಪಡಿಸುವ/ಸಂತೋಷಪಡಿಸುವ ಹಾದಿ /ಮಾರ್ಗಗಳು
ಪುರಾಣದ ಪ್ರಕಾರ, ಶನಿಯು 'ದೇವ ಶಿವನ' ಆರಾಧಕ. "ಬ್ರಹ್ಮಾಂಡ ಪುರಾಣ " ದ  "ನವಗ್ರಹ ಪೀಡಾಹಾರ ಸ್ತೋತ್ರ "  ದ ಪ್ರಕಾರ, ಯಾರೇ ಆಗಲಿ ಈ ಕೆಳಕಂಡ ಸ್ತೋತ್ರವನ್ನು ಪಠಿಸಿದರೆ ಶನಿಯ  ಎಲ್ಲಾ ರೀತಿಯ ದೃಷ್ಟಿಯಿಂದ ಪಾರಾಗಬಹುದಾಗಿದೆ.
":ಸೂರ್ಯಪುತ್ರೋ   ದೀರ್ಘದೇಹೋ  ವಿಶಾಲಾಕ್ಷಃ  ಶಿವಪ್ರಿಯಃ
ತಮಿಳಿನಲ್ಲಿ ಶನೀಶ್ವರ ಮಂತ್ರ    :
ವೇದಗಳ ಜ್ಯೋತಿಷ್ಯದ ಪ್ರಕಾರ ,ಶನಿಯ ಸ್ಥಳಾಂತರದಿಂದ  ಆಗುವ ಕೆಟ್ಟ ಪರಿಣಾಮಗಳಿಂದ ಪಾರಾಗಲು ಈ ಕೆಳಕಂಡ ಉಪಾಯಗಳು ಇದ್ದು, ಶನಿಗ್ರಹದ ಚಲನೆ, ಶನಿ -ಕಾಂತ  ಶನಿ   (ಶನಿಯು ಎಂಟನೆಯ ಮನೆಯಲ್ಲಿ ಚಲಿಸುವಾಗ ಚಂದ್ರನ ದೃಷ್ಟಿಯಿಂದ ), ಸಾಡೇ -ಸತಿ  (ಶನಿ ಗ್ರಹವು ಹನ್ನೆರಡನೆ ,ಮೊದಲ ಹಾಗು ಎರಡನೇ ಮನೆ ,ಚಂದ್ರ ದೃಷ್ಟಿಯಿಂದ ) -
ಕೆಲವು ಭಕ್ತರು 'ಓಂ  ಶಂ  ಶನೈಸ್ಕಾರ್ಯಯೇ  ನಮಃ '  ಎಂದು ಪ್ರತಿದಿನ ೧೦೮ ಸಲ ಪಠಿಸುತ್ತಾರೆ. ಹಾಗೆಯೇ ವೇದ ಪುಸ್ತಕಗಳನ್ನು ಓದಿ ಅಭ್ಯಸಿಸುತ್ತಾರೆ, ನಂತರ ಶನಿ ಶ್ಲೋಕವನ್ನು  ನವಗ್ರಹ  ಸುಕ ದಿಂದ ಪ್ರಾರಂಭಿಸಿ  'ಶನ್ನೋ ...'
ಶನಿ ಮಹಾರಾಜನ ದೇವಾಲಯಗಳು
ಶನೀಶ್ವರ ಇಳಿದುಬರುವುದು : ಪ್ರತಿ ಶನಿವಾರ ಬೆಳಿಗ್ಗೆ ಸುಮಾರು  ೧೦:೩೦ ರ ಸುಮಾರಿಗೆ ಪೂಜಾರಿಯು ಆರತಿ ಮಾಡಿದ ನಂತರ   ಶನೀಶ್ವರನು ಪೂಜಾರಿಯ ಮೈ-ಮೇಲೆ 'ಸ್ವಾಮಿ  ')ಇಳಿದು ಬರುತ್ತಾನೆ.  ತತ್ ಕ್ಷಣ ಇಡೀ ದೇವಾಲಯ  ದ ಆವರಣ ಬದಲಾಗುತ್ತಾದೆ.  ಯಾರೇ ಆಗಲೀ ಈ ಬದಲಾವಣೆ ನೋಡಿ -ಅನುಭವಿಸಬಹುದು. ಅನಂತರ 'ಸ್ವಾಮಿ  'ಯು, ಬಹಳ ಮೊನಚಾದ, ಮೇಲ್ಮುಖವಾಗಿರುವ ಉದ್ದವಾದ ಕಬ್ಬಿಣದ ಮೊಳೆಗಳಿಂದ  ನಿರ್ಮಿತವಾದ , ಮುಳ್ಳಿನ ತರದ ಕುರ್ಚಿಯ ಮೇಲೆ ಕೂರುತ್ತಾನೆ.  ಕೈ-ಕಾಲು ವಿರಮಿಸುವ ಜಾಗದಲ್ಲಿ ಸಂಪೂರ್ಣವಾಗಿ ಮೊಳೆಯನ್ನು ಮೇಲ್ಮುಖವಾಗಿ ಹೊಡೆಯಲಾಗಿದ್ದು ,   ಶನೀಶ್ವರನು   ಸ್ವಾಮಿ ಯ ಮೇಲೆ ಇಳಿದು ಬಂದ ಮೇಲೆ , ಇಡೀ ದಿನ ಸ್ವಾಮಿಯು ಆ ಕುರ್ಚಿಯ ಮೇಲೆ ಕೂರುತ್ತಾನೆ. ಬಹಳಷ್ಟು ಸಮಯ ಕಣ್ಣು ಮುಚ್ಚಿರುತ್ತದೆ.  ಕೆಲವು ಶನಿವಾರಗಳಂದು, ಕುರ್ಚಿಯ ಮೇಲೆ ಸತತವಾಗಿ  ೧೨ ರಿಂದ  ೧೩ ಗಂಟೆಗಳ   ಕಾಲ ಯಾವುದೇ ತೊಂದರೆ, ಅನಾನುಕೂಲವಿಲ್ಲದೆ ಕುಳಿತಿರುತ್ತಾನೆ.  ಅನಂತರ ಭಕ್ತರು ನಿಶ್ಯಬ್ದದಿಂದ 'ಸ್ವಾಮಿ'ಯ ಮುಂದೆ ಕೂರುತ್ತಾರೆ. ಬಂದವರು ಒಂದು ಜೊತೆ  ಹಳದಿ ನಿಂಬೆಹಣ್ಣನ್ನು ಕೈಯಲ್ಲಿ ಹಿಡಿದು ತರಲು ಹೇಳಲಾಗುತ್ತದೆ, ಅವರ ಸರದಿಗಾಗಿ ಕಾಯುತ್ತಾ ಕೂರುತ್ತಾರೆ. ಸ್ವಾಮಿ ಒಬ್ಬರಾದ ಮೇಲೆ ಒಬ್ಬರು ಬರುವಂತೆ ಕರೆಯುತ್ತಾನೆ.  ಭಕ್ತರು ಬಂದು ಒಂದು ಜೊತೆ ನಿಂಬೆಹಣ್ಣನ್ನು   ಸ್ವಾಮಿಯ ಮುಂದೆ ಇಡುತ್ತಾರೆ. ಸ್ವಾಮಿಯು ಬಂದ ಭಕ್ತರ ಕೇಳಿಕೆಯನ್ನು, ಸಮಸ್ಯೆಯನ್ನು ,ತೊಂದರೆಗಳನ್ನು ಅಥವಾ ದುಃಖಗಳನ್ನು ,ಏನೇನು ಹೇಳುತ್ತಾರೋ ,ಅದನ್ನು ಕೇಳಿಸಿಕೊಳ್ಳುತ್ತಾನೆ. ಸ್ವಾಮಿಯು ನಂತರ ಅವರ ಸಮಸ್ಯೆಗಳಿಗೆ, ಒತ್ತಡಕ್ಕೆ, ಕಾರಣ /ಘಟನೆಗಳನ್ನು ತಿಳಿಸುತ್ತಾ ಹೋಗುತ್ತಾನೆ. ಅದು 'ಪ್ರಾರಬ್ಧ 'ಆಗಿದ್ದು, ಹಳೇ ಹಿಂದಿನ ಜೀವನದ ಕರ್ಮವಾಗಿದ್ದು, (ಕೆಲಸ ) ಈ  ಜನ್ಮಕ್ಕೂ ಸೇರಿ ಬಂದಿರಬಹುದೆಂದು ,ಅಂದರೆ ಸಂಸ್ಕೃತದಲ್ಲಿ, ತೆಲುಗು, ಕನ್ನಡ  ಮತ್ತು  ಮಲಯಾಳಂನಲ್ಲಿ "ಜೀವನ " ಎಂದರ್ಥ. ಅಥವಾ ಸ್ವಾಮಿಯ  ವಿವರಣೆಯಂತೆ ,ಅವನ ಅಥವಾ ಅವಳ ಸಮಸ್ಯೆಯು ಇಂದಿನ ಹುಟ್ಟಿನ  ಕರ್ಮ ವಾಗಿರಬಹುದು ಎಂದು ಹೇಳುತ್ತಾನೆ. ಕೆಲವು ಸಂದರ್ಭಗಳಲ್ಲಿ, ವಾಮಾಚಾರ ತಂತ್ರ   (ಬ್ಲಾಕ್ ಮ್ಯಾಜಿಕ್ )ವಾಗಿರಬಹುದು, ಅಂದರೆ ಅದು ಅವರನ್ನು ಕಂಡರೆ ಆಗದವರು, ಶತ್ರುಗಳು ಮಾಡಿಸಿದ್ದಿರಬಹುದು. ಕೆಲವು ಸಲ ಆತ್ಮ  (ಉತ್ತೇಜಕ ) ಸತ್ತು ಹೋದವರದ್ದು, ಇಂದಿನ ಜೀವಂತ ವ್ಯಕ್ತಿಗಳ ದೇಹವನ್ನು ಪ್ರವೇಶಿಸಿ ತೊಂದರೆ ಮತ್ತು ಕಷ್ಟಗಳನ್ನು ಕೊಡುತ್ತಿರುವುದಾಗಿರಬಹುದು. 'ಸ್ವಾಮಿ 'ಯು ಕಣ್ಣು ಮುಚ್ಚಿ ಸಮಾಧಾನದಿಂದ ಎಲ್ಲವನ್ನೂ ಆಲಿಸುತ್ತಾನೆ, ನಂತರ ನಿಶ್ಯಬ್ದದಿಂದ್ದಿದ್ದು, ಅವರಿಗೆ ಪ್ರಕ್ಷಾಲನ  ,"ಶುಚಿತ್ವ "ಮಾಡಿ, ಪ್ರಾಯಶ್ಚಿತ: ಸಂಸ್ಕೃತ ಮತ್ತು ತೆಲುಗು  ನಲ್ಲಿ ಅಥವಾ  "ಪಶ್ಚಾತಾಪ "/ಪರಿಹಾರವನ್ನು  ಯಜ್ಞ, ಪೂಜಾ , ದಾನ , ಉಪವಾಸ , ಮುಂತಾದವುಗಳ ಮೂಲಕ ಹೇಳಲಾಗುತ್ತದೆ. ಹಲವು ಸಾವಿರ ಜನ ಹೇಳುವಂತೆ, ತಮ್ಮ ಪ್ರಾರ್ಥನೆಯನ್ನು "ಶನೀಶ್ವರ "ನು  'ಸ್ವಾಮಿ 'ಯ ಮುಖಾಂತರ ಉತ್ತರಿಸುತ್ತಾನೆ.
ಇತರೆ ದೇವಾಲಯಗಳು
ಶನಿರಾಯನ ಒಂದು ಮಂತ್ರಹೀಗಿದೆ. ನೀಲಾಂಜನ ಸಮಾಭಾಸಂ ರವಿಪುತ್ರಂ ಯಮಾಗ್ರಜಂ   | ಛಾಯಾ ಮಾರ್ತಾಂಡ  ಸಂಭೂತಂ ತಂ ನಮಾಮಿ  ಶನೈಶ್ಚರಂ
thumb|right|ಶ್ರೀ ಶನೀಶ್ವರ ದೇವಸ್ಥಾನ, ನೆರುಲ್ , ನವಿ  ಮುಂಬಯಿ , ಮಹಾರಾಷ್ಟ್ರ
ಮುಂಬಯಿನಲ್ಲಿ ಶ್ರೀ ಶನೀಶ್ವರ ದೇವಸ್ಥಾನಗಳು
ಮುಂಬಯಿನಲ್ಲಿ ಹಲವಾರು ಶ್ರೀ ಶನೀಶ್ವರಸ್ವಾಮಿ ದೇವಸ್ಥಾನಗಳು  ಇವೆ.
ತಂದೆ ತಾಯಿ :ತಂದೆ- ಸೂರ್ಯ ದೇವ (ಸೂರ್ಯ) ಮತ್ತು ತಾಯಿ -ಛಾಯಾ ಅಥವಾ ವಿಕ್ಷುಭ.
ವಾಹನ (ಗಾಡಿ/ಬಂಡಿ ): ಕಾಗೆ
ಶನೈಶ್ಚರ ದೇವರ ಮಂತ್ರಗಳು
ಶನಿ ಗಾಯತ್ರಿ  ಮಂತ್ರ : || ಓಂ  ಸನೈಸ್ಚರಾಯ  ವಿಧ್ಮಹೆ  ಸೂರ್ಯಪುತ್ರಾಯ  ಧೀಮಹಿ  ತನ್ನೋ  ಮಂದ  ಪ್ರಚೋದಯಾತ್  ||
"ಬ್ರಹ್ಮಾಂಡ ಪುರಾಣ ” ದಲ್ಲಿನ " ನವಗ್ರಹ ಪೀಡಾಹರ  ಸ್ತೋತ್ರಂ ":|| ಸೂರ್ಯ ಪುತ್ರೋ ದೀರ್ಘದೇಹೋ ವಿಶಾಲಾಕ್ಷಃ ಶಿವಪ್ರಿಯಃ  ಮಂದಚಾರಃ  ಪ್ರಸನ್ನಾತ್ಮಾ ಪೀಡಂ ಹರತು ಮೇ ಶನಿ  ||
ಮೂಲ   ಮಂತ್ರ : ||ಓಂ  ಶಂ  ಶನೈಸ್ಕಾರ್ಯಯೇ    ನಮಃ ||
ಜೈನತತ್ವದಲ್ಲಿ ಶನಿ
ಯಾರು ದೇವನಾದ ಮುನಿಸುವರತನನ್ನು ಪ್ರಾರ್ಥಿಸುತ್ತಾರೋ ಅವರು ಶನಿಯಿಂದ ರಕ್ಷಿಸಲ್ಪಡುತ್ತಾರೆ,  ಹಾಗೆಯೇ ಅವರು  ದೇವ  ಮುನಿಸುವರತ  ಸ್ವಾಮಿಯ ಭಕ್ತರಾಗಿರಬೇಕು- ೨೦ನೇ   ಜೈನ  ತೀರ್ಥಂಕರ ).
ಶನೇಶ್ವರ ದೇವಸ್ಥಾನ ಕಾಂತರಾಜ ಸರ್ಕಲ್ ಮುಳಬಾಗಿಲು ತಾಲ್ಲೂಕು ಕೋಲಾರ ಜಿಲ್ಲೆ.
ಆಕರಗಳು
ದಿ ಗ್ರೇಟ್ ನೆಸ್  ಆಫ್  ಸಟರ್ನ್   ಅಥವಾ  ಶನಿ  ಮಹತ್ಮ್ಯಂ, ಫ್ರಾಂ  ರಾಬರ್ಟ್    ಸ್ವೊಬೋದ.
ಬಾಹ್ಯ ಕೊಂಡಿಗಳು
ವರ್ಗ:ಹಿಂದೂ ದೇವರುಗಳು ವರ್ಗ:ಶನಿಗ್ರಹ ವರ್ಗ:ಭಾರತೀಯ ಜ್ಯೋತಿಷ್ಯ ಶಾಸ್ತ್ರ
ಜನಪದ ನೃತ್ಯಗಳು
ಜನಪದ ನೃತ್ಯಗಳು: ಮನುಷ್ಯನ ಬದುಕನ್ನು ತೀವ್ರ ಸಂವೇದನೆಗೊಳಗಾಗಿಸುವ ಹುಟ್ಟು, ಸಾವು ಮತ್ತು ಇವುಗಳ ನಡುವೆ ಅವನಿಗೆ ಉಂಟಾಗುವ ನಾನಾ ತರಹದ ಅನುಭವಗಳಿಗೆ ಒಂದು ಜನಾಂಗ ಚಲನೆಯ ಮೂಲಕ ವ್ಯಕ್ತಪಡಿಸುವ ಒಂದು ಪ್ರತಿಕ್ರಿಯೆಯಾಗಿ ನೃತ್ಯ ಹುಟ್ಟಿತೆನ್ನಬಹುದು. ಮೂಲಭೂತವಾಗಿ ಅದು ಅವನ ಅತೀವ ಆನಂದದ, ತೃಪ್ತಿಯ ಸರಳ ಅಭಿವ್ಯಕ್ತಿ. ಜನಾಂಗದ ಆಚರಣೆ, ಸಂಪ್ರದಾಯ, ನಂಬಿಕೆ, ಮೂಢನಂಬಿಕೆ, ವೃತ್ತಿ ಮುಂತಾದವನ್ನೂ ಅದು ಪ್ರತಿ ಬಿಂಬಿಸುತ್ತದೆ.
ಹಿನ್ನೆಲೆ
ಜನಪದ ನೃತ್ಯ ಆದಿಮಾನವನ ಅನಿಸಿಕೆಗಳನ್ನು ಅಭಿವ್ಯಕ್ತಪಡಿಸುವ ಮೊದಲ, ಮತ್ತು ಏಕಮಾತ್ರ ಮಾಧ್ಯಮ ಆಗಿತ್ತೆಂಬ ಅಭಿಪ್ರಾಯವಿದೆ. ಅವನು ತನಗೂ ತನ್ನ ದೇವರಿಗೂ ಇರುವ ಸಂಬಂಧವನ್ನು ವ್ಯಕ್ತಪಡಿಸುವುದಕ್ಕಾಗಿ, ಬದುಕಿನಲ್ಲಿ ಬರುವ ಕೆಡಕುಗಳನ್ನು ನಿವಾರಿಸಿಕೊಳ್ಳುವುದಕ್ಕಾಗಿ, ಋತುಮಾನಗಳಲ್ಲಾಗುವ ಬದಲಾವಣೆಗಳನ್ನು ಗಮನಿಸುವುದಕ್ಕಾಗಿ, ಸೂರ್ಯನ ಉದಯ ಮತ್ತು ಅಸ್ತಮಗಳನ್ನು ಸೂಚಿಸುವುದಕ್ಕಾಗಿ, ಚಂದ್ರನ ಆಕಾರದಲ್ಲಾಗುವ ವ್ಯತ್ಯಾಸಗಳನ್ನು ಗುರುತಿಸುವುದಕ್ಕಾಗಿ, ಬದುಕಿನಲ್ಲಿ ಬೇರೆ ಬೇರೆ ಕೆಲಸಗಳನ್ನು ಅರಸುವುದರ ಪ್ರತೀಕವಾಗಿ, ಪ್ರಕೃತಿ, ಪ್ರಾಣಿಪಕ್ಷಿ ಇವುಗಳ ಚಲನವಲನಗಳನ್ನು ಅಭಿನಯನದ ಮೂಲಕ ಹಿಡಿದಿಡುವುದಕ್ಕಾಗಿ ನೃತ್ಯವನ್ನು ಅಭಿನಯಿಸಲಾರಂಭಿಸಿದ. ಪ್ರತಿಯೊಂದು ದೇಶವೂ ತನ್ನದೇ ಆದ ಜನಪದ ನೃತ್ಯ ಸಂಪ್ರದಾಯಗಳನ್ನು ಹೊಂದಿದ್ದರೂ ಬಹುಪಾಲು ನೃತ್ಯಗಳ ಮೂಲ ಉದ್ದೇಶ ಮರೆತುಹೋಗಿದೆ. ಆದರೂ ನೃತ್ಯಗಳ ಮೂಲ ಉದ್ದೇಶಗಳನ್ನು ಪ್ರಯತ್ನದಿಂದ ಸ್ವಲ್ಪಮಟ್ಟಿಗೆ ಸಂಶೋಧಿಸಲಾಗಿದೆ.
ನೃತ್ಯ ಮಾಡುವ ಸ್ಥಳ
ಸಾಮಾನ್ಯವಾಗಿ ಪ್ರತಿಯೊಂದು ಜನಪದ ನೃತ್ಯವೂ ಆಯಾ ಪ್ರದೇಶದ ಭೌಗೋಳಿಕ ಹಿನ್ನೆಲೆಯ ಮೇಲೆ ಬೆಳೆದಿರುತ್ತದೆ. ಚುರುಕಾದ, ಶ್ರಮಸಾಧ್ಯವಾದ ಮತ್ತು ಕಟ್ಟುನಿಟ್ಟಾದ ಚಲನೆಯ ನೃತ್ಯಗಳು ಉತ್ತರ ರಷ್ಯ, ಸ್ಕ್ಯಾಂಡಿನೇವಿಯ ಮತ್ತು ಸ್ಕಾಟ್ಲೆಂಡಿನಂಥ ಚಳಿ ಪ್ರದೇಶಗಳ ನೃತ್ಯಗಳಾದರೆ, ಆವೇಶಪೂರಿತವಾದ ಮತ್ತು ಭಾವೋದ್ರೇಕದ ನೃತ್ಯಗಳು ಅಧಿಕ ಉಷ್ಣಾಂಶಗಳಿರುವ ಸ್ಪೇನ್, ಮೆಕ್ಸಿಕೋ ಆಫ್ರಿಕ, ದಕ್ಷಿಣ ಇಟಲಿಯಂಥ ಪ್ರದೇಶಗಳಲ್ಲಿ ಕಂಡುಬರುತ್ತವೆ. ಜನಪದ ನೃತ್ಯಗಳ ಅಸಂಖ್ಯ ಶೈಲಿಗೆ ಆಯಾ ಜನಾಂಗ ವಾಸಮಾಡುವ ಭೂಮಿಯ ವ್ಯವಸ್ಥೆಯೂ ಕಾರಣವಾಗಿರುತ್ತದೆ. ಮರಳ ಗಾಡಿನಲ್ಲಿ ಬದುಕುವ ಜನ ನೃತ್ಯಮಾಡುವಾಗ ಒಂದೇ ಸಮನೆ ತಮ್ಮ ದೇಹದ ಭಾರವನ್ನು ಕಾಲಿನಿಂದ ಕಾಲಿಗೆ ಬದಲಾಯಿಸುತ್ತಿರುತ್ತಾರೆ. ಇದಕ್ಕೆ ಕಾರಣ-ಮರಳುಗಾಡಿನಲ್ಲಿ ನೆಲ ವಿಪರೀತವಾಗಿ ಕಾಯುವುದರಿಂದ ಒಂದೇ ಸ್ಥಳದಲ್ಲಿ ಒಂದು ಕಾಲನ್ನು ಹೆಚ್ಚು ಹೊತ್ತು ಇಡಲಾಗುವುದಿಲ್ಲ. ಏಷ್ಯದ ಬೆಟ್ಟಗುಡ್ಡ ಪ್ರದೇಶಗಳಲ್ಲಿ ಬೇಟೆಗಾರರು ಮತ್ತು ಕುದುರೆ ಸಾಕುವವರು ವಿಭಿನ್ನ ರೀತಿಯ ನೃತ್ಯ ಸಂಪ್ರದಾಯಗಳನ್ನು ಹೊಂದಿದ್ದಾರೆ. ಇಲ್ಲಿನ ನೃತ್ಯಗಳಲ್ಲಿ ಲಯಬದ್ಧವಾದ ಚಲನೆಗಳು ಕಂಡುಬರುವುದಿಲ್ಲ. ಆದರು ಕೆಲವು ಸಾರಿ ಬೇಟೆಯ ಯಾವುದಾದರೊಂದು ಅನಿರೀಕ್ಷಿತವಾದ ಅಂಶವನ್ನು ಪ್ರದರ್ಶಿಸಬಹುದು; ಕುದುರೆಯ ಚಲನೆವಲನೆಗಳನ್ನು ಅನುಕರಿಸಬಹುದು; ಅಥವಾ ಕುಣಿಯುವಾಗ ಹೆಚ್ಚು ಉದ್ದಕ್ಕೆ ಹಾರುವುದರಿಂದ ತಾವು ಎಷ್ಟು ಮೈಲಿ ಪ್ರಯಾಣ ನಡೆಸಿದೆವು ಎಂಬುದನ್ನು ತೋರಿಸಬಹುದು. ಫಲವತ್ತಾದ ಬಯಲು ಪ್ರದೇಶಗಳಲ್ಲಿ ವಾಸಿಸುವ ಅಥವಾ ನದೀತಟಾಕಗಳಲ್ಲಿ ವಾಸಿಸುವ ಜನ ದೊಡ್ಡ ದೊಡ್ಡ ಗುಂಪುಗಳಾಗಿ ಸೇರಿ, ಮದುವೆ, ಹಬ್ಬ, ಸಾವು, ಚೈತ್ರ, ವಸಂತ, ಚಳಿಗಾಲ ಇಂಥ ಸಂದರ್ಭಗಳಲ್ಲಿ ನೃತ್ಯಮಾಡುತ್ತಾರೆ.
ವಿಧಗಳು
ಧಾರ್ಮಿಕ ನೃತ್ಯಗಳಿಗೆ ಭಾರತ ಸಾಕಷ್ಟು ಪ್ರಸಿದ್ಧಿ ಹೊಂದಿದೆ. ಬಂಗಾಳದ ಕಾಠೀ, ಹಿಮಾಚಲದ ಸಾಂಗಲ, ಕರ್ನಾಟಕದ ವೀರಗಾಸೆ ಕುಣಿತ , ಗೊರವರ (ಕಡಬಡ್ಡರ) ಕುಣಿತ, ಬೀಸುಕಂಸಾಳೆ ನೃತ್ಯ ಶೈವ ಸಂಬಂಧಿಯಾದದ್ದು. ಗೊರವರ ನೃತ್ಯ. ಮೈಲಾರಲಿಂಗನ ಗುಡ್ಡರಾದ ಗೊರವರು ತಲೆಯ ಮೇಲೆ ಕರಡಿಯ ಕೂದಲ ಟೊಪ್ಪಿಗೆ, ಮೈಮೇಲೆ ಕಪ್ಪು ನಿಲುವಂಗಿ, ಕವಡೆಯ ಸರಗಳು, ಕೈಯಲ್ಲಿ ಡಮರುಗ ತ್ರಿಶೂಲಗಳನ್ನು ಹಿಡಿದು ವೃತ್ತಾಕಾರವಾಗಿ ನರ್ತಿಸುತ್ತಾರೆ. ಆಫ್ರಿಕದ ಗಂಟೆ ನೃತ್ಯ (ಬೆಲ್ ಡಾನ್ಸ್) ಮಳೆಗಾಗಿ ಆಚರಿಸುವಂಥದು. ಮಂಜು, ಗಾಳಿ, ನೀರು ಮತ್ತು ಸೂರ್ಯನ ಮೇಲೆ ಪ್ರಭಾವ ಬೀರುವುದರ ಉದ್ದೇಶವಾಗಿ ಎಕ್ವಡಾರಿನಲ್ಲಿ ವೇಯಾರ ಎಂಬ ನೃತ್ಯವನ್ನು ಮಾಡುತ್ತಾರೆ.
ಖಗೋಳಶಾಸ್ತ್ರಕ್ಕೆ ಸಂಬಂಧಿಸಿದ ನೃತ್ಯಗಳು
ಸೂರ್ಯ, ಚಂದ್ರ, ನಕ್ಷತ್ರಗಳನ್ನು ಜಗತ್ತಿನ ರೈತ ಜನಾಂಗ ಮತ್ತು ಅಲೆಮಾರಿ ಜನಾಂಗಗಳು ಮೊದಲಿನಿಂದಲೂ ಪೂಜಿಸುತ್ತ ಬಂದಿದ್ದಾರೆ. ಇಂಥ ಜನಾಂಗದವರು ಬೋಲಿವೀಯ ಸೂರ್ಯನೃತ್ಯವನ್ನು ಇಂದಿಗೂ ಮಾಡುತ್ತಾರೆ. ರಾಮಧನ್ ಎಂಬ, ಚಂದ್ರನಿಗೆ ಸಂಬಂಧಿಸಿದ ನೃತ್ಯವನ್ನು ಉತ್ತರ ಆಫ್ರಿಕ ಮುಂತಾದ ಕಡೆ ಅಭಿನಯಿಸುತ್ತಾರೆ. ಸೂರ್ಯ ಮುಂತಾದ ಖಗೋಳ ವಸ್ತುಗಳ ಬಗ್ಗೆ ಇರುವ ಗೌರವ, ಕೃತಜ್ಞತೆಗಳೇ ಈ ನೃತ್ಯಕ್ಕೆ ಪ್ರೇರಕವಾಗಿದೆ.
ವೃತ್ತಿ ನೃತ್ಯಗಳು
ಫಲವತ್ತಾದ ಬಯಲು ಪ್ರದೇಶಗಳಲ್ಲಿ ಮತ್ತು ನದೀತೀರದ ಪ್ರದೇಶಗಳಲ್ಲಿ ವಾಸಿಸಲು ಪ್ರಾರಂಭಿಸಿದಾಗಿನಿಂದಲೂ ಮನುಷ್ಯ ವ್ಯವಸಾಯವನ್ನು ಮಾಡಿ ಬದುಕಲು ಪ್ರಾರಂಭಿಸಿದ : ಪ್ರಾಣಿಗಳನ್ನು ಸಾಕಿದ. ಆ ತರಹದ ಬದುಕಿನ ಬಗ್ಗೆ ಇದ್ದ ಕುತೂಹಲ ಆತನ ನೃತ್ಯಗಳಲ್ಲಿ ಅಭಿವ್ಯಕ್ತಿಯನ್ನು ಪಡೆಯಿತು. ಮಾಂತ್ರಿಕತೆಯನ್ನು ನಂಬಿದ ಆತ ನೃತ್ಯಮಾಡುವುದರಿಂದ ತನ್ನ ವ್ಯವಸಾಯ ಹುಲುಸಾಗುವುದೆಂದು ನಂಬಿದ. ಯಾವುದೇ ಒಂದು ದೇಶದಲ್ಲಿ ಕಾಣಬರುವ ಸುಗ್ಗಿ ಕುಣಿತ ತನ್ನ ಕ್ರಿಯೆಯಲ್ಲಿ ಉಳಿದ ದೇಶಗಳ ಸುಗ್ಗಿಕುಣಿತದೊಂದಿಗೆ ತಾದಾತ್ಮ್ಯ ಹೊಂದಿರುತ್ತದೆ. ಮರ ಕಡಿಯುವ ನೃತ್ಯ ಫ್ರಾನ್ಸ್, ಕರೇಲ್ಯ ಮತ್ತು ಸೈಬಿರಿಯದ ಕೆಲವು ಭಾಗಗಳಲ್ಲಿ ಕಾಣಬರುತ್ತವೆ. ಚಮ್ಮಾರರ ನೃತ್ಯಗಳು ಸ್ಕ್ಯಾಂಡಿನೇವಿಯ, ಪೋಲೆಂಡ್ ಮತ್ತು ಭಾರತದ ಉತ್ತರ ಪ್ರದೇಶ, ಪೋಲೆಂಡುಗಳಲ್ಲಿ ಕಂಡು ಬರುತ್ತದೆ. ಪಶು ಸಂಗೋಪನ ನೃತ್ಯ ಫಿನ್ಲೆಂಡ್ ಮತ್ತು ಉಕ್ರೇನ್‍ಗಳಲ್ಲಿ ಕಂಡುಬಂದರೆ, ಬತ್ತ ತುಂಬುವ ನೃತ್ಯಗಳು ಮಲಯ, ಚೀನ ಮುಂತಾದ ಕಡೆ ಇವೆ.
ಯೂರೋಪಿನ ಬಹುಪಾಲು ವೃತ್ತಿ ನೃತ್ಯಗಳು ಮಕ್ಕಳ ಆಟಗಳಾಗಿ ಪರಿವರ್ತನೆಗೊಂಡಿವೆ.
ಪ್ರಾಣಿ ನೃತ್ಯಗಳು
ಆದಿಮಾನವ ಪ್ರಾಣಿಗಳನ್ನು ಪಕ್ಷಿಗಳನ್ನು ಮತ್ತು ಮೀನುಗಳನ್ನು ಪೂಜಿಸಿದ. ಅವುಗಳ ಚಲನೆಗಳನ್ನು ಅನುಕರಿಸುವುದರ ಮೂಲಕ ಅವುಗಳ ಶಕ್ತಿ, ಹಾರುವ ವೇಗ ಮತ್ತು ಕುತಂತ್ರಗಳನ್ನು ಅರಿತುಕೊಂಡು, ಅವನ್ನು ಸುಲಭವಾಗಿ ಹಿಡಿಯಲು ಸಾಧ್ಯವಾಗುತ್ತದೆ ಎಂದು ನಂಬಿದ. ಈ ಕಾರಣದಿಂದ ಅನೇಕ ಬಗೆಯ ಪ್ರಾಣಿನೃತ್ಯಗಳು ಅಸ್ತಿತ್ವಕ್ಕೆ ಬಂದವು. ಆಸ್ಟ್ರೇಲಿಯ, ಆಫ್ರಿಕ ಮತ್ತು ಅಮೆರಿಕಗಳ ಬುಡಕಟ್ಟುಗಳಲ್ಲಿ ಮೊಸಳೆ ನೃತ್ಯ, ಆಮೆ ನೃತ್ಯ ಮತ್ತು ಲೈರ್ ಹಕ್ಕಿಯ ನೃತ್ಯಗಳಿವೆ. ಉತ್ತರ ಅಮೆರಿಕದ ರೆಡ್ ಇಂಡಿಯನ್ನರು ಕರಡಿಗಳ, ಕತ್ತೆಕಿರುಬಗಳ ಮತ್ತು ನರಿಗಳ ಚಲನೆಗಳನ್ನು ಅನುಕರಿಸುತ್ತಾರೆ. ಭಾರತದಲ್ಲಿ ಮಯೂರ ನೃತ್ಯ, ಸರ್ಪ ನೃತ್ಯ ಮುಂತಾದ ಪ್ರಕಾರಗಳಿವೆ. ಜಾರ್ಜಿಯದ ಕೋಸ್ಯಾಕ್ ಜನಾಂಗದ ರಣಹದ್ದಿನ ನೃತ್ಯ ತುಂಬ ಕುತೂಹಲಕಾರಿಯಾಗಿದೆ.
ಬೇಟೆಗಾರರ ಮತ್ತು ಬೆಸ್ತರ ನೃತ್ಯಗಳು
ಪ್ರಾಣಿಗಳು ನಡೆಯುವುದು, ಬೇಟೆಗಾಗಿ ನಿರೀಕ್ಷಿಸುವುದು, ವೇಗವಾಗಿ ಬಂದು ಹಾರಿ ಪ್ರಾಣಿಗಳನ್ನು ಕೊಲ್ಲುವುದು-ಈ ಕ್ರಿಯೆಗಳನ್ನು ಈ ನೃತ್ಯಗಳು ಒಳಗೊಳ್ಳುತ್ತವೆ. ಆಫ್ರಿಕದ ಮೂಲ ನಿವಾಸಿಗಳಲ್ಲಿ ಮಾತ್ರ ಪ್ರಪಂಚದ ಅನೇಕ ಬುಡಕಟ್ಟುಗಳಲ್ಲಿ ಈ ಬಗೆಯ ನೃತ್ಯಗಳನ್ನು ಕಾಣಬಹುದು. ಯೂರೋಪಿನಲ್ಲಿ ಒಂದು ಹೆಣ್ಣನ್ನು ಒಂದು ಗಂಡು ಅಟ್ಟಿಸಿಕೊಂಡು ಹೋಗುವುದರ ಮೂಲಕ ಇದನ್ನು ಅಭಿನಯಿಸುತ್ತಾರೆ. ಅಮೆರಿಕದ ಇಂಡಿಯನ್ನರಲ್ಲಿ ಜಿಂಕೆನೃತ್ಯ, ಬಿಲ್ಲುಬಾಣಗಳ ನೃತ್ಯ ಕಂಡುಬರುತ್ತವೆ. ಭಾರತದಲ್ಲಿ ಸಂತಾಲ ಆದಿವಾಸಿಗಳು ಷಿಕಾರ್ ಎಂಬ ನೃತ್ಯವನ್ನು ಅಭಿನಯಿಸುತ್ತಾರೆ. ಇದರಲ್ಲಿ ಅವರು ಕಾಡುಪ್ರಾಣಿಗಳ ಬೇಟೆಗೆ ಹೋಗುವುದನ್ನು ಮತ್ತು ಬೇಟೆಯೊಂದಿಗೆ ಹಿಂತಿರುಗುವುದನ್ನು ಅಭಿನಯಿಸುತ್ತಾರೆ. ಬೆಸ್ತರ ನೃತ್ಯಗಳಲ್ಲಿ ಕೈ ಮತ್ತು ತೋಳುಗಳು ಪ್ರಮುಖ ಪಾತ್ರವಹಿಸುತ್ತವೆ. ಹಗ್ಗದಿಂದ ಗಂಟುಗಳನ್ನು ಮಾಡುವುದು, ಬಲೆ ಹೆಣೆಯುವುದು ಮತ್ತು ಮೀನಿನ ಚಲನೆ-ಇವನ್ನು ಇದರಲ್ಲಿ ಅಭಿನಯಿಸಲಾಗುತ್ತದೆ. ಭಾರತ, ಫಿನ್ಲೆಂಡ್, ಕಪ್ಪು ಸಮುದ್ರ ಹಾಗೂ ಮೆಡಿಟರೇನಿಯನ್ ತೀರಪ್ರದೇಶ-ಮುಂತಾದ ಭಾಗಗಳಲ್ಲಿ ಈ ಬಗೆಯ ನೃತ್ಯ ಕಂಡುಬರುತ್ತದೆ. ದೋಣಿ ನೃತ್ಯ, ನಾವಿಕರ ನೃತ್ಯ ನ್ಯೂಜಿಲ್ಯಾಂಡ್ ಮತ್ತು ಇತರ ಕೆಲವು ದೇಶದಲ್ಲಿ ಪ್ರಚಾರದಲ್ಲಿವೆ.
ಪಢಾರ ಎಂಬ ನೃತ್ಯವನ್ನು ಸೌರಾಷ್ಟ್ರದ ಬೆಸ್ತರು ಅಭಿನಯಿಸುತ್ತಾರೆ. ಅವರು ದೋಣಿಯೊಂದರ ನಡೆಯನ್ನು ಅನುಕರಿಸುತ್ತ ಚಿಕ್ಕ ಕೋಲುಗಳನ್ನು ಬಡಿಯುತ್ತ ನೃತ್ಯ ಮಾಡುತ್ತಾರೆ.
ಯುದ್ಧ ಮತ್ತು ಆಯುಧಗಳ ನೃತ್ಯಗಳು
ಯುದ್ಧನೃತ್ಯಗಳು ಬಹುಪಾಲು ಯುದ್ಧಗಳನ್ನು ಅನುಕರಿಸುವುದರಿಂದ ಆವಿರ್ಭವಿಸಿದಂಥವು. ಇಂದಿಗೂ ಅನೇಕ ಆದಿವಾಸಿಗಳಲ್ಲಿ ಈ ನೃತ್ಯದ ಪ್ರಖರತೆಯನ್ನು ಕಾಣಬಹುದು. ನೃತ್ಯಕಾರರು ವೃತ್ತಾಕಾರವಾಗಿ ಒಂದೆಡೆ ಸೇರುವುದು ಅನಂತರ ಗುಂಪು ಒಡೆದು ಬೇರೆ ಬೇರೆಯಾಗಿ ಹೊಡೆದಾಡುವುದು-ಇಲ್ಲಿ ಕಂಡುಬರುತ್ತದೆ. ಗ್ರೀಸಿನ ಸೈನಿಕರ ನೃತ್ಯಗಳಲ್ಲಿ ಇಂದಿಗೂ ಯುದ್ಧದ ಕೆಚ್ಚನ್ನು ಕಾಣಬಹುದು.
ಉಲ್ಲೇಖಗಳು
ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗೆ ಬರೆದ ಲೇಖನ ವರ್ಗ:ಜನಪದ ಕಲೆಗಳು
೧೬೯೬ರ ಇಂಗ್ಲೀಷ್‌ ಕ್ರಿಕೆಟ್‌ನ ಇತಿಹಾಸ
೧೭೨೫ರ ಕ್ರಿಕೆಟ್‌ ಇತಿಹಾಸ, ಗ್ರಹಿಸಲ್ಪಟ್ಟ ಮೂಲದಿಂದ ಇಂಗ್ಲೆಂಡಿನಲ್ಲಿ ಪ್ರಮುಖ ಆಟವಾಗಿ ಪರಿವರ್ತನೆ ಹೊಂದಿದ ಮತ್ತು ಇತರ ರಾಷ್ಟ್ರಗಳಿಗೂ ಪರಿಚಯಿಸಲ್ಪಟ್ಟ ಹಂತದವರೆಗಿನ ಕ್ರೀಡೆಗಳ ಬೆಳವಣಿಗೆಯನ್ನು ಗುರುತಿಸುತ್ತದೆ.
ಕ್ರಿಕೆಟ್‌ನ ಈ ಮೊದಲಿನ ಸ್ಪಷ್ಟವಾದ ಉಲ್ಲೇಖ ೧೫೯೮ರಲ್ಲಿಯೇ ದೊರಕಿತ್ತು ಮತ್ತು c.೧೫೫೦ರ ಸಮಯದಲ್ಲಿ ಈ ಕ್ರೀಡೆಯನ್ನು ಆಡಿಸಲಾಗಿತ್ತು ಎಂದು ಸ್ಪಷ್ಟವಾಗಿ ತಿಳಿಸುತ್ತದೆ, ಆದರೆ ಇದರ ನಿಜವಾದ ಮೂಲವು ರಹಸ್ಯವಾಗಿ ಉಳಿದಿದೆ. ಇಂಗ್ಲೆಂಡಿನ ಆಗ್ನೇಯ ಭಾಗ, ಕೆಂಟ್, ಸಸೆಕ್ಸ್‌ ಮತ್ತು ಸರ್ರೇ ರಾಷ್ಟ್ರಗಳಲ್ಲಿ ಅಥವಾ ಬಹುಷಹ ವ್ಹೀಲ್ಡ್‌ ಎಂದು ಗುರುತಿಸಲಾದ ಪ್ರದೇಶಗಳಲ್ಲಿ ಎಲ್ಲೋ ಒಂದು ಕಡೆ ಇದರ ಆರಂಭವು ೧೫೫೦ಕ್ಕಿಂತ ಬಹಳ ಹಿಂದೆಯೇ ಆಗಿತ್ತು ಎಂದು ನಿಶ್ಚಿತತೆಯ ಎಲ್ಲಾ ಸಮಂಜಸ ದೃಷ್ಟಿಕೋನದಿಂದ ಹೇಳಬಹುದು. ಬ್ಯಾಟ್ಸ್‌ಮನ್‌, ಬೌಲರ್‌ ಮತ್ತು ಫೀಲ್ಡರ್‌ಗಳನ್ನು ಹೊಂದಿರುವ, ಸ್ಟೂಲ್‌ಬಾಲ್‌ ಮತ್ತು ರೌಂಡರ್ಸ್‌ನಂತಹ ಇತರ ಕ್ರೀಡೆಗಳಂತಲ್ಲದೇ, ೧೭೬೦ ರ ವರೆಗೂ ಕ್ರಿಕೆಟ್‌ ಅನ್ನು ಸಾಪೇಕ್ಷವಾದ ಕಿರಿದಾದ ಹುಲ್ಲುಗಳ ಮೈದಾನದಲ್ಲಿ, ಅದರಲ್ಲೂ ಪ್ರಮುಖವಾಗಿ ಬಾಲನ್ನು ಮೈದಾನಕ್ಕನುಗುಣವಾಗಿ ಆಡಿಸಬಹುದಾಗಿತ್ತು. ಆದುದರಿಂದ, ಸಮತಲವಾದ ಅರಣ್ಯ ಪ್ರದೇಶ ಮತ್ತು ಕುರಿಗಳನ್ನು ಮೇಯಿಸಲಾಗುವ ಭೂಮಿ ಈ ಆಟವನ್ನು ಆಡಲು ಸೂಕ್ತವಾದ ಸ್ಥಳಗಳಾಗಬಹುದು.
ಕ್ರಿಕೇಟಿನ ಆರಂಭದ ವರ್ಷಗಳ ಬಗ್ಗೆ ದೊರೆತಿರುವ ವಿಳವಾದ ಮಾಹಿತಿಗಳು ಇದು ಮೂಲತಹವಾಗಿ ಮಕ್ಕಳ ಕ್ರಿಕೆಟ್‌ ಆಗಿತ್ತು ಎಂದು ಸಲಹೆಯನ್ನು ನೀಡುತ್ತವೆ. ನಂತರದಲ್ಲಿ, ೧೭ನೇ ಶತಮಾನದ ಆರಂಭದಲ್ಲಿ ಪುರುಷ ಕಾರ್ಮಿಕರ ಈ ಆಟವನ್ನು ಕೈಗೆತ್ತಿಕೊಂಡರು. ಚಾರ್ಲ್ಸ್‌ Iನ ರಾಜ್ಯಾಡಳಿತದ ಸಮಯದಲ್ಲಿ, ಸಜ್ಜನರು ಪ್ರೋತ್ಸಾಹಕರಾಗಿ ಮತ್ತು ಒಮ್ಮೊಮ್ಮೆ ಆಟಗಾರರಾಗಿ ವಿಸ್ತೃತವಾದ ಆಸಕ್ತಿಯನ್ನು ತೆಗೆದುಕೊಂಡರು. ಅವರಿಗಿದ್ದ ದೊಡ್ಡ ಆಕರ್ಷಣೆಯೆಂದರೆ ಜೂಜಾಟಕ್ಕೆ ಮತ್ತು ಹಲವಾರು ವರ್ಷಗಳವರೆಗೆ ಇದರ ಜೀರ್ಣೋದ್ಧಾರವನ್ನು ವರ್ಧಿಸಲು ಈ ಕ್ರೀಡೆಯು ಒದಗಿಸಿದ ಒಂದು ಸದವಕಾಶ. ಹ್ಯಾನೋವೇರಿಯನ್‌ ಶ್ರೇಣಿ ಹೂಡಿಕೆಯ ಸಮಯದಲ್ಲಿ ಕ್ರಿಕೆಟ್ ವೃತ್ತಿಪರ ಆಟಗಾರರನ್ನು ಮತ್ತು ಮೊದಲ ಪ್ರಮುಖ ಕ್ಲಬ್‌ಗಳನ್ನು ರಚಿಸಿತ್ತು, ಆಮೂಲಕ ಲಂಡನ್‌ ಮತ್ತು ದಕ್ಷಿಣ ಇಂಗ್ಲಂಡ್‌ನಲ್ಲಿ ಕ್ರೀಡೆಯನ್ನು ಒಂದು ಜನಪ್ರಿಯ ಸಾಮಾಜಿಕ ಚಟುವಟಿಕೆಯನ್ನಾಗಿ ನಿರ್ಮಿಸಲಾಯಿತು. ಆ ಸಮಯದಲ್ಲಾಗಲೇ, ಇಂಗ್ಲೀಷ್‌ ವಲಸೆಗಾರರು ಉತ್ತರ ಅಮೇರಿಕ ಮತ್ತು ವೆಸ್ಟ್ಟ್ ಇಂಡೀಸ್‌ಗಳಲ್ಲಿ ಕ್ರಿಕೇಟನ್ನು ಪರಿಚಯಿಸಿದ್ದರು; ಮತ್ತು ಈಸ್ಟ್ ಇಂಡಿಯಾ ಕಂಪನಿಯ ವ್ಯಾಪಾರಿಗಳು ಮತ್ತು ನಾವಿಕರು ಈ ಕ್ರೀಡೆಯನ್ನು ಭಾರತೀಯ ಉಪಖಂಡಗಳಿಗೂ ಕೂಡ ಪರಿಚಯಿಸಿದ್ದರು.
ರಬಕವಿ – ಬನಹಟ್ಟಿ
ರಬಕವಿ – ಬನಹಟ್ಟಿ ಬಾಗಲಕೋಟ ಜಿಲ್ಲೆಯ ತಾಲ್ಲೂಕ ಸ್ಥಳ
ವರ್ಗ:ಬಾಗಲಕೋಟೆ ಜಿಲ್ಲೆಯ ತಾಲೂಕುಗಳು
೧೬೯೬ರ ಇಂಗ್ಲೀಷ್‌ ಕ್ರಿಕೆಟ್‌ನ ಇತಿಹಾಸ
ಈ ಹಿಂದಿನ ಸ್ಪಷ್ಟವಾದ ಉಲ್ಲೇಖಗಳು
ಯಾವುದೇ ಪ್ರದೇಶದಲ್ಲಿ ಆಡಿಸಬಹುದಾದ ಕ್ರಿಕೆಟಿಗೆ ಸಂಬಂಧಿಸಿದಂತೆ ಈ ಹಿಂದಿನ ಸ್ಪಷ್ಟವಾದ ಉಲ್ಲೇಖಗಳೆಂದರೆ ೧೫೯೮ರ ನ್ಯಾಯಾಲಯದ ಮೊಕದ್ದಮೆಯಲ್ಲಿ ನೀಡಲ್ಪಟ್ಟ ಸಾಕ್ಷಿಗಳು, ಅವು ೧೫೫೦ರ ಸುಮಾರಿಗೆ ಗಿಲ್ಡ್‌ಫೋರ್ಡ್‌, ಸರ್ರೆಯ ನಿರ್ಧಿಷ್ಟವಾದ ಭೂಮಿಯಲ್ಲಿ ಆಟವನ್ನು ಆಡಿಸಲಾಗಿತ್ತು ಎಂಬುದನ್ನು ದೃಢಪಡಿಸುತ್ತವೆ. ವಿವಾದಕ್ಕೆ ಸಂಬಂಧಿಸಿದ ಮೊಕದ್ದಮೆಯು ನಕ್ಷೆಯ ಭೂಮಿಯಲ್ಲಿದ್ದ ಶಾಲೆಯ ಒಡೆತದ ಪ್ರಶ್ನೆಯಾಗಿತ್ತು೧೫೯೭, ಜನೆವರಿ ೧೭ರ ಸೋಮವಾರದಂದು ಗಿಲ್‌ಫೋರ್ಡ್‌ ನ್ಯಾಯಾಲಯದಲ್ಲಿ ೫೯-ವರ್ಷ ವಯಸ್ಸಿನ ತನಿಕಾಧಿಕಾರಿ ಜಾನ್‌ ಡೆರಿಕ್‌, ಆತ ಮತ್ತು ಆತನ ಶಾಲಾ ಸ್ನೇಹಿತರು ಐವತ್ತು ವರ್ಷಕ್ಕೂ ಹಿಂದೆ ಒಂದು ಸಮತಟ್ಟಾದ ಜಾಗದಲ್ಲಿ ಕ್ರಿಕೆಟ್ಟನ್ನು ಆಡಿದ್ದರು ಎಂದು ಹೇಳಿಕೆಯನ್ನು ನೀಡಿದ್ದರು. ಆ ಶಾಲೆಯು ಗಿಲ್‌ಫೋರ್ಡ್ಡ್‌ನ ರಾಯಲ್‌ ಗ್ರಾಮರ್‌ ಸ್ಕೂಲ್‌ ಆಗಿತ್ತು. ೧೫೯೮ರ ಸಮಯದಲ್ಲಿ ಜಿಯೊವನ್ನಿ ಫ್ಲೊರಿಯೋನ ಇಟಾಲಿಯನ್‌-ಇಂಗ್ಲೀಷ್‌ ಶಬ್ಧಕೋಶದಲ್ಲಿ ಕ್ರಿಕೇಟಿನ ಬಗ್ಗೆ ಉಲ್ಲೇಖವಿತ್ತು. ಸ್ಗಿಲ್ಲೇರ್‌  ಎಂಬ ಪದದ ಬಗೆಗಿನ ಆತನ ಅರ್ಥವಿವರಣೆ ಎನೆಂದರೆ: "ಕ್ರಿಕೆಟ್‌ನ (ಹುಳು) ರೀತಿಯಲ್ಲಿ ಶಬ್ಧವನ್ನು ಮಾಡುವುದು, ಕ್ರಿಕೇಟ್‌-ಅ-ವಿಕೇಟ್‌ ಆಡುವುದು, ಮತ್ತು ಯಾವಾದಲೂ ಸಂತೋಷದಿಂದ ಇರುವುದು". ಹುಳು ಮತ್ತು ಆಟ ಎರಡಕ್ಕೂ ಸಂಬಂಧಿಸಿದಂತೆ ಕ್ರಿಕೇಟನ್ನು ಅರ್ಥೈಸಿದ ಬರಹಗಾರರಲ್ಲಿ ಫ್ಲೋರಿಯೊ ಮೊದಲನೆಯವನು. ೧೬೧೧ರಲ್ಲಿ ಆತನ ಶಬ್ದಕೋಶದ ನಂತರದ ಮುದ್ರಣಗಳಲ್ಲಿ ಫ್ಲೋರಿಯೊ "to play cricket-a-wicket" ಎಂಬುದು ಲೈಂಗಿಕತೆ ಸಂಪರ್ಕದ ಕುರಿತು ಹೇಳುತ್ತದೆ ಎಂದು ಹೇಳುತ್ತಾ frittfritt ಎಂಬುದನ್ನು "as we say cricket a wicket, ಅಥವಾ gigaioggie " ಎಂದು ವ್ಯಾಖ್ಯಾನಿಸುತ್ತಾನೆ ಮತ್ತು dibatticare, ನ್ನು "to thrum a wench lustily till the bed cry giggaioggie " ಎಂದು ವ್ಯಾಖ್ಯಾನಿಸುತ್ತಾನೆ.
ಸಬ್ಬತ್ ಮುರಿಯುವಿಕೆ
೧೬೪೨ರಲ್ಲಿ ಇಂಗ್ಲಿಷ್ ಅಂತಃಕಲಹದ ಪ್ರಾರಂಭವಾದ ಮೇಲೆ ಸಂಸತ್ತು ರಂಗಶಾಲೆಗಳ ಮೇಲೆ ವಿಧಿಸಿದ ನಿಷೇಧವು ಪ್ಯುರಿಟನ್ ರ ಅಸಮ್ಮತಿ ಅದಕ್ಕೆ ಲಭಿಸಿತು. ಕೆಲ ಕ್ರೀಡೆಗಳ ವಿರುದ್ಧ ಇದೇ ರೀತಿ ಕ್ರಮ ತೆಗೆದುಕೊಳ್ಳಲಾಯಿತಾದರೂ ಕ್ರಿಕೆಟ್ ಅನ್ನು ನಿಷೇಧಿಸಿದ ಕುರಿತು ಯಾವುದೇ ಪುರಾವೆಗಳಿಲ್ಲ. ಸಬ್ಬತ್ ಮುರಿಯಕೂಡದು ಎನ್ನುವುದರ ಹೊರತಾಗಿ ಆಟಕ್ಕೆ ಸಂಬಂಧಿಸಿದಂತೆ ಕಾಮನವೆಲ್ತ್ ಮುನ್ನ ಮತ್ತು ಅವಧಿಯಲ್ಲಿ ಇದಕ್ಕೆ ಸಹಮತ ಇತ್ತು ಎಂದು ಸೂಚಿಸುತ್ತದೆ. ಯುವಕನಾಗಿದ್ದ ವೇಳೆ ಕ್ರಾಮವೆಲ್ ಸ್ವತಃ ಕ್ರೀಡಾಪಟುವಾಗಿದ್ದ. ೧೭ನೇ ಶತಮಾನದಲ್ಲಿ ಉತ್ತರಾರ್ಧದ ಅವಧಿಯಲ್ಲಿ ವಿಶೇಷವಾಗಿ ಅದರಲ್ಲೂ ಈಶಾನ್ಯ ಕೌಂಟಿಗಳಲ್ಲಿ "ಆಟಕ್ಕೆ ನಿಜವಾದ ರೂಪ ಬರಲು" ಪ್ರಾರಂಭಿಸಿತು ಕಾಮನವೆಲ್ತ್ ಅವಧಿಯಲ್ಲಿ ಉನ್ನತ ವರ್ಗದವರು ತಮ್ಮ ಕಂಟ್ರಿ ಎಸ್ಟೇಟ್ ಗಳನ್ನು ಹಿಂಪಡೆದು ಸಮಯ ಕಳೆಯುವುದಕ್ಕೆ ಹಳ್ಳಿ ಕ್ರಿಕೆಟ್ ನಲ್ಲಿ ತೊಡಗಿಸಿಕೊಳ್ಳಲು ಪ್ರಾರಂಭಿಸಿದರು. ೧೬೬೦ರಲ್ಲಿ ಕಾಮನವೆಲ್ತ್ ವಿಸರ್ಜನೆಯಾದ ಮೇಲೆ ಅವರು ಅದನ್ನು ತಮ್ಮೊಂದಿಗೆ ತೆಗೆದುಕೊಂಡು ಲಂಡನ್ ಗೆ ಮರಳಿದರು. ೧೬೨೮ರಲ್ಲಿ ದಾಖಲಾದ ಚರ್ಚ್ ಮತ್ತು ಆಟಕ್ಕೆ ಸಂಬಂಧಿಸಿದ ಪ್ರಕರಣ ಭಾನುವಾರ ಆಡಿದ್ದರಿಂದ ವೆಸ್ಟ್ ಸಸ್ಸೆಕ್ಸ್ ನ ಚಿಂಚೆಸ್ಟರ್ ಹತ್ತಿರದ ಪೂರ್ವ ಲಾಂವಂಟ್ ನಲ್ಲಿ ದಾಖಲಾಯಿತು. ಒಬ್ಬ ಪ್ರತಿವಾದಿಯು ಸಾಯಂಕಾಲದ ಪ್ರಾರ್ಥನೆಯ ವೇಳೆ ಆಡಿಲ್ಲ, ಅದಕ್ಕಿಂತ ಮೊದಲು ಮತ್ತು ನಂತರ ಆಡಲಾಗಿದೆ ಎಂದು ವಾದಿಸಿದನು. ಆದರೂ ಇದು ಆತನಿಗೆ ಒಳ್ಳೆಯದನ್ನು ಮಾಡಲಿಲ್ಲ. ಇದಕ್ಕಾಗಿ ಆತನಿಗೆ ದಂಡ ವಿಧಿಸಿ ೧೨ ದಿನ ಉಪವಾಸ ಆಚರಿಸಲು ಆದೇಶಿಸಲಾಯಿತು. ಉಪವಾಸ ಆಚರಣೆಯಲ್ಲಿ ಅವನು, ಮುಂಬರುವ ಭಾನುವಾರ ಸೇರುವ ಸಮುದಾಯದ ಎದುರು  ತನ್ನ ತಪ್ಪನ್ನು ಒಪ್ಪಿಕೊಳ್ಳುವುದು ಸೇರಿತ್ತು. ಅಂತಃಕಲಹಕ್ಕೆ ಮುನ್ನ ಮತ್ತಷ್ಟು ಮೂರು ಉಲ್ಲೇಖಗಳು ಈ ಕುರಿತು ದೊರೆಯುತ್ತವೆ. ವಿವಾದಕ್ಕೆ ಸಂಬಂಧಿಸಿದಂತೆ ೧೬೩೬ರಲ್ಲಿ ಕೋರ್ಟ್ ನಲ್ಲಿ ದಾಖಲಾದ ಪ್ರಕರಣದಲ್ಲಿ ಸರ್ರೆಯಲ್ಲಿನ ವೆಸ್ಟ್ ಹಾರ್ಸ್‌ಲಿಯ "ಇನ್ ದಿ ಪಾರ್ಕೆ" ಹೆನ್ರಿ ಮಾಬ್ಬಿಂಕ್ ಎಂಬ ವ್ಯಕ್ತಿ ಅವನು ಕ್ರಿಕೆಟ್ ಆಡಿದ್ದಾನೆ ಎಂದು ಪರೀಕ್ಷಿಸಲಾಯಿತು. ಇನ್ನೊಂದು ಪ್ರಕರಣ ಭಾನುವಾರ ೨೬, ೧೬೩೭ರಲ್ಲಿ ಚರ್ಚಿಗೆ ಸಂಬಂಧಿಸಿದ ಪ್ರಕರಣ ವೆಸ್ಟ್ ಸಸ್ಸೆಕ್ಸ್ ನ ಮಿಧುರ್‌ಹಸ್ಟ್‌ನ ಪಾರಿಶೋಯನರ್ ನಲ್ಲಿ ದಾಖಲಾಯಿತು. ೧೬೪೦ರಲ್ಲಿ ಕ್ಯಾಂಟಬರ್ರಿ ಹತ್ತಿರದ ಮೈಡ್‌ಸ್ಟೋನ್ ಮತ್ತು ಹರ್ಬಲ್‌ಡೌನ್ ಧರ್ಮಶುದ್ಧಿವಾದಿ ಕ್ಲೆರಿಕ್ ಗಳು ಕ್ರಿಕೆಟ್ ‍ಅದರಲ್ಲೂ ವಿಶೇಷವಾಗಿ ಭಾನುವಾರ ಆಡಿದಲ್ಲಿ ಧರ್ಮ ವಿರೋಧಿಯಾಗುತ್ತದೆ ಎಂದು ಘೋಷಿಸಿದರು. ಹಿಂದಿನ ವರ್ಷವೇ ಕ್ರಾಮವೆಲ್ ನ ಸಂರಕ್ಷಕರು ಅಧಿಕಾರ ಸ್ಥಾಪಿಸಿದ್ದರಿಂದ ಧರ್ಮಶುದ್ಧಿವಾದಿ ಗಳು ಗಟ್ಟಿಯಾಗಿ ಅಧಿಕಾರದಲ್ಲಿದ್ದ ಪರಿಣಾಮವಾಗಿ ಭಾನುವಾರ ಕ್ರಿಕೆಟ್ ಆಡಿದ ಕಾರಣ, ೧೬೫೪ರಲ್ಲಿ ಕೆಂಟ್‌ನಲ್ ಎಲ್ಥಾಮ್ ನಲ್ಲಿ ಮೂವರನ್ನು ವಿಚಾರಣೆಗೆ ಒಳಪಡಿಸಲಾಯಿತು. ದಂಡವನ್ನು ೨೪ ಪೆನ್ಸ್ (ಎರಡು ಶಿಲ್ಲಿಂಗ್)ಗಳಿಗೆ ದ್ವಿಗುಣಗೊಳಿಸಲಾಯಿತು. ಎರಡು ವರ್ಷದ ನಂತರ ಕ್ರಾಮವೆಲ್‌ನ ಆಯುಕ್ತರು ಐರ್ಲೆಂಡ್ ನಲ್ಲಿ ಮೈದಾನದಲ್ಲಿ ಕಾನೂನು ವಿರೋಧಿ ಸೇರುವಿಕೆಯನ್ನು ನಿಷೇಧಿಸಿದರು. ಆ ನಿಷೇಧದಲ್ಲಿ ಕ್ರಿಕೆಟ್ ಸೇರ್ಪಡೆಯಾಗಿತ್ತು ಎನ್ನುವುದಕ್ಕೆ ಯಾವುದೇ ಸಾಕ್ಷಿಗಳು ಇಲ್ಲ. ಬಹುಶಃ ಆ ಸಮಯದ ಹೊತ್ತಿಗೆ ಐರ್ಲೆಂಡ್ ಅನ್ನು ಕ್ರಿಕೆಟ್ ಪ್ರವೇಶಿಸಿರಲಿಕ್ಕಿಲ್ಲ.
ಪ್ರಮುಖ ಕ್ರಿಕೆಟ್ ನ ಅಭಿವೃದ್ಧಿ: ೧೬೬೦-೧೭೦೦
೧೬೦೦ರಲ್ಲಿ ಇಂಗ್ಲೆಂಡಿನಲ್ಲಿ ಚಕ್ರಾದಿಪತ್ಯ ಸ್ಥಾಪಿಸಿದ ಕೂಡಲೇ ರಂಗಶಾಲೆಗಳ ಪುನಃ ತೆರೆದವು. ಮತ್ತು ಕ್ರೀಡೆಯ ಮೇಲೆ ಧರ್ಮಶುದ್ಧಿವಾದಿಗಳು ವಿಧಿಸಿದ್ದ ನಿಷೇಧವನ್ನು ಕೂಡ ತೆರವುಗೊಳಿಸಲಾಯಿತು. ಕ್ರಿಕೆಟ್ ಪ್ರಮುಖ ಮನರಂಜನೆಯಾಗಿತ್ತು ಮತ್ತು " ಕಾರ್ಮಿಕರಿಗೆ ಇದು ಸೂಕ್ತವಾದುದು" ಆಗಿತ್ತು. ಎರಡನೇ ಚಾರ್ಲ್ಸ್‌ನ ಅವಧಿಯಲ್ಲಿ ಆದಾಗ್ಯೂ ಕೆಲವೇ ಹರಿದು ಹಂಚಿಕೆಯಾಗಿರುವ ಉಲ್ಲೇಖಗಳು ಇವೆ. ಕ್ರಿಕೆಟ್ ನ ಜನಪ್ರಿಯತೆ ಹೆಚ್ಚುತ್ತಿತ್ತು ಮತ್ತು ಇದು ವಿಸ್ತಾರಗೊಳ್ಳುತ್ತಿತ್ತು ಎನ್ನುವುದು ಸ್ಪಷ್ಟವಾಗುತ್ತದೆ. ಪುನರ್ ಸ್ಥಾಪನೆಯು ಪರಿಣಾಮಕಾರಿ ೧೬೦೦ರ ವಸಂತ ಋತುವಿನಲ್ಲಿ ಪೂರ್ಣಗೊಂಡಿತು. ಮತ್ತು ಸಾಮಾನ್ಯವಾಗಿ ಸ್ವಾಸ್ಥ್ಯಭಾವ ಮನೆ ಮಾಡಿತು. ಇದರ ಜೊತೆಗೆ ಹಲವಾರು ಐತಿಹಾಸಿಕ ಘಟನೆಗಳು ನಡೆದವು. ಕ್ರಿಕೆಟ್ ಮತ್ತು ಇತರ ಕ್ರೀಡೆಗಳಲ್ಲಿ ಜೂಜನ್ನು ಮುಕ್ತವಾಗಿ ನಡೆಸಲಾಯಿತು. ಪಣಕ್ಕಿಟ್ಟ ದೊಡ್ಡ ಮೊತ್ತವು ಕೆಲ ಹೂಡಿಕೆದಾರರು ಪಾರಿಷ್ IX ತಂಡಕ್ಕಿಂತ ಪ್ರಬಲವಾದ ತಂಡವನ್ನು ರಚಿಸಿ ಗೆಲುವಿನ ಸಾಧ್ಯತೆಯನ್ನು ಹೆಚ್ಚಿಸಿಕೊಳ್ಳುವುದಕ್ಕೆ ಪ್ರಯತ್ನಿಸಿದರು. ಈ ಹೊತ್ತಿಗೆ ಉನ್ನತ ವರ್ಗವು ಕುದುರೆ ಓಟ ಮತ್ತು ಬಹುಮಾನಕ್ಕಾಗಿನ ಕಾದಾಟದಂತಹ ಆಟದೊಂದಿಗೆ ಕ್ರಿಕೆಟ್ ತಮ್ಮ ಮುಖ್ಯ ಕ್ರೀಡೆ ಎಂದು ಭಾವಿಸಿದ್ದರು. ಇದೇ ಪ್ರಾಯೋಜಕತ್ವದ ಪ್ರಾರಂಭಿಕ ಹಂತ ೧೮ನೇ ಶತಮಾನದವರೆಗೆ ಇದೇ ಮುಂದುವರಿದು ಕ್ರಿಕೆಟ್ ಅನ್ನು ನಿಯಂತ್ರಿಸಿತು. ಹಲವಾರು ಪಾರಿಷ್ ಗಳನ್ನು ಪ್ರತಿನಿಧಿಸುವ ಮತ್ತು ಇಡೀ ಕೌಂಟಿಯನ್ನು ಪ್ರತಿನಿಧಿಸುವ ತಂಡವನ್ನು ೧೬೬೦ರಲ್ಲಿ ರಚಿಸಲಾಯಿತು. ಮತ್ತು "ಪ್ರಸಿದ್ಧ ಪಂದ್ಯಗಳು" (sic ) ಇದೇ ಅವಧಿಯಲ್ಲಿ ದಾಖಲಿಸಲ್ಪಟ್ಟವು. ಹೀಗೆ ಈ ಕ್ರೀಡೆಯು ಗ್ರಾಮೀಣ ಕ್ರಿಕೆಟ್ ನಿಂದ ಪ್ರಮುಖ ಕ್ರಿಕೆಟ್ ವರೆಗೆ ವಿಕಸಿತಗೊಂಡಿತು. ಈ ವಿಕಾಸದ ಪ್ರಮುಖ ವೈಶಿಷ್ಟ್ಯವೆಂದರೆ ವೃತ್ತಿಪರತೆಯ ಪರಿಚಯ. ಪುನರ್ ಸ್ಥಾಪನೆಯ ಲಂಡನ್ ಗೆ ಮರಳಿದ ಉನ್ನತ ವರ್ಗದ ಸದಸ್ಯರು ಕ್ರಿಕೆಟ್ ಅನ್ನು ವೃತ್ತಿ ಆಟಗಾರರು ಎಂದು ಹಳ್ಳಿಗಳಿಂದ ಬಂದಿರುವ "ಸ್ಥಳೀಯ ಪರಿಣತರನ್ನು" ಈಗ ನೇಮಕ ಮಾಡಿಕೊಂಡು ಅಭಿವೃದ್ಧಿ ಪಡಿಸಲು ಉತ್ಸುಕರಾಗಿದ್ದರು. "  ಕ್ಲಬ್‌ಗಳಿಂದ ಪಂದ್ಯಗಳನ್ನು ಆಯೋಜಿಸುವುದು ಲಂಡನ್ ಸೊಸೈಟಿಯಲ್ಲಿ ಒಂದು ಅಥವ ಎರಡು ವರ್ಷದ ಅವಧಿಯಲ್ಲಿ ವಿಚಾರವಾಗಿ ಪರಿಣಮಿಸಿತು. ಮುಂದಿನ ಶತಮಾನದಲ್ಲಿ ಕ್ರಿಕೆಟ್ ಅಭಿವೃದ್ಧಿಗೆ ಅಗತ್ಯವಿರುವ ಮಾದರಿಯನ್ನು ಉನ್ನತ ವರ್ಗ ಕ್ರೀಡೆಯನ್ನು ತನ್ನ ನಿಯಂತ್ರಣಕ್ಕೆ ತೆಗೆದುಕೊಳ್ಳುವ ಮೂಲಕ ಆಯಿತು. ಒಂದು ರೀತಿಯಲ್ಲಿ "ಉಳಿಗಮಾನ್ಯ ಪ್ರಾಯೋಜಕತ್ವ" ಸ್ಥಾಪನೆಯಾಯಿತು. ಕ್ರಿಕೆಟ್ ಒದಗಿಸಲಿರುವ ಜೂಜಿನ ಅವಕಾಶಗಳು ಉನ್ನತ ವರ್ಗ ಕ್ರಿಕೆಟ್ ನತ್ತ ಆಸಕ್ತಿಯನ್ನು ಬೆಳೆಸಿಕೊಂಡು ತನ್ನ ನಿಯಂತ್ರಣಕ್ಕೆ ತೆಗೆದುಕೊಂಡಿತು. ಪುನರ್ ಸ್ಥಾಪನೆಯ ನಂತರ ಕೆಲ ಅತಿರೇಕಗಳನ್ನು ಮಟ್ಟಹಾಕುವ ನಿಟ್ಟಿನಲ್ಲಿ ಸಂಸತ್ತು "ಕ್ಯಾವಿಲಿಯರ್"ನಿಂದ ೧೬೪೪ರಲ್ಲಿ ದಿ ಗೇಮಿಂಗ್ ಆಕ್ಟ್ ಪಾಸು ಮಾಡಲ್ಪಟ್ಟಿತು. ಇದು ಯಾವುದೇ ಸಂದರ್ಭದಲ್ಲಿ, ಸಮಯದಲ್ಲಿ ಅದೃಷ್ಟದ ಪಣವನ್ನು £ ೧೦೦ ಪೌಂಡುಗಳಿಗೆ ಸೀಮಿತಗೊಳಿಸಿತು. ಪೌಂಡುಗಳಿಗೆ ಸೀಮಿತಗೊಳಿಸಿತು.  ೧೯೬೭ರ ಹೊತ್ತಿಗೆ ಕ್ರಿಕೆಟ್ ೫೦ ಗಿನಿ ಪಣಗಳನ್ನು ಆಕರ್ಷಿಸಬಲ್ಲುದು ಎನ್ನುವುದು ತಿಳಿದ ವಿಚಾರವಾಗಿತ್ತು ಮತ್ತು ಮುಂದಿನ ಶತಮಾನದುದ್ದಕ್ಕೂ ಇದಕ್ಕೆ ಜೂಜಿನ ಮುಖಾಂತರ ಅನುದಾನ ಲಭಿಸಲ್ಪಟ್ಟಿತು. ೧೭ನೇ ಶತಮಾನದ ನಂತರ ಅವಧಿಯಲ್ಲಿ ಉಲ್ಲೇಖಗಳ ಕೊರತೆ ೧೬೬೨ರ ಲೈಸೆನ್ಸಿಂಗ್ ಪ್ರೆಸ್ ಆಕ್ಟ್ ಕಾನೂನಿನ ಕಾರಣ ಉಂಟಾಯಿತು. ಇದು ಕ್ರಿಕೆಟ್ ಸೇರಿದಂತೆ ಕ್ರೀಡೆ ಮತ್ತು ಪತ್ರಿಕೋದ್ಯಮದ ಮೇಲೆ ಬಿಗಿಯಾದ ನಿಯಂತ್ರಣವನ್ನು ಸ್ಥಾಪಿಸಿತು. ಇದು ವರದಿ ಮಾಡುವ ವ್ಯಾಪ್ತಿಗೆ ಬರುವುದಿಲ್ಲ ಆದ್ದರಿಂದ ಕಚೇರಿ ದಾಖಲೆಗಳಲ್ಲಿ ಕೆಲವೇ ಉಲ್ಲೇಖಗಳು ಉದಾಹರಣೆಗೆ ಕೋರ್ಟ್ ಪ್ರಕರಣ ಅಥವಾ ಖಾಸಗಿ ಪತ್ರಗಳು ಮತ್ತು ಡೈರಿಗಳಲ್ಲಿ ದೊರೆಯುತ್ತವೆ.
೧೬೬೬ರಲ್ಲಿ ಸರ್ ರಾಬರ್ಟ್ ಪಾಸ್ಟೋನ್ ಅವರು ಬರೆದ ಪತ್ರದಲ್ಲಿ ೧೮ನೇ ಶತಮಾನದಲ್ಲಿ ಪ್ರಮುಖ ಸ್ಥಳವಾಗಿದ್ದ ರಿಚ್ಮಂಡ್ ಗ್ರೀನ್|ರಿಚ್ಮಂಡ್ ಗ್ರೀನ್ ನಲ್ಲಿನ ನಡೆದ ಆಟದ ಕುರಿತು ಉಲ್ಲೇಖಿಸುತ್ತದೆ. ೧೬೭೭ರಲ್ಲಿ ೧ನೇ ಅರ್ಲ್ ಆಫ್ ಸಸೆಕ್ಸ್ ಥಾಮಸ್ ಲಿನಾರ್ಡ್ ಬರೆದಿರುವ ಪತ್ರದಲ್ಲಿ ಪೂರ್ವ ಸಸ್ಸೆಕ್ಸ್ ನಲ್ಲಿನ ಹೆರ್ಸೆಟ್ಮಾಸ್ಯೂಕ್ಸ್ ಹತ್ತಿರವಿರುವ "ಯೆ ಡಿಕ್ಕರ್"ನಲ್ಲಿ ಆಡಲ್ಪಟ್ಟ ಕ್ರಿಕೆಟ್ ಪಂದ್ಯಕ್ಕೆ ಹೋಗಿದ್ದ ವೇಳೆ ಆತನಿಗೆ £೩ ನೀಡಲಾಯಿತು ಎಂದು ಉಲ್ಲೇಖವಾಗಿದೆ. ೧೬೭೧ರಲ್ಲಿ ಎಡ್ವರ್ಡ್ ಬೌಂಡ್ ಎಂಬ ವ್ಯಕ್ತಿ ಸಬ್ಬತ್ ದಂದು ಕ್ರಿಕೆಟ್ ಆಡಿದ ಕಾರಣಕ್ಕೆ ದಂಡ ವಿಧಿಸಲಾಯಿತು ಮತ್ತು ದೋಷಮುಕ್ತಗೊಳಿಸಿರುವುದು ಪುನರ್ ಸ್ಥಾಪನೆಯ ನಂತರ ಬದಲಾಗುತ್ತಿರುವ ದೃಷ್ಟಿಕೋನದ ಸೂಚಕವಾಗಿತ್ತು. ಈ ಕುರಿತು ಸರ್ರೆಯ ಶೇರೆಯಿಂದ ಪ್ರಕರಣವೊಂದು ವರದಿಯಾಗಿದೆ. ೧೬೯೪ರಲ್ಲಿ ಲೆವಿಸ್‌ನಲ್ಲಿ ನಡೆದ ಕ್ರಿಕೆಟ್ ಪಂದ್ಯಕ್ಕೆ ಸಂಬಂಧಿಸಿದಂತೆ ಕಾರ್ಮಿಕನೊಬ್ಬನಿಗೆ ೨s ೬d ಪಾವತಿಸಿರುವುದನ್ನು ಸರ್ ಜಾನ್ ಪೆಹ್ಲಾಮ್ ದಾಖಲಿಸಿದ್ದಾರೆ.೧೬೮೫ರಲ್ಲಿ ಮಿಚಾಮ್ ಕ್ರಿಕೆಟ್ ಕ್ಲಬ್ ರಚಿಸಲಾಯಿತು. ಇಂದು ತಿಳಿದಿರುವಂತೆ ಕ್ಲಬ್ ಮಿಚಾಮ್ ಕ್ರಿಕೆಟ್ ಗ್ರೀನ್ ಎಂದು ಆಡುತ್ತದೆ. ಆಗಿನಿಂದ ಆ ಜಾಗದಲ್ಲಿ ಕ್ರಿಕೆಟ್ ಪಂದ್ಯಗಳ ಆತಿಥ್ಯ ವಹಿಸಿಕೊಳ್ಳುತ್ತಿದೆ. ಮಿಚಾಮ್ ಜಗತ್ತಿನ ಅತೀ ಪ್ರಾಚೀನ ಕ್ರಿಕೆಟ್ ಕ್ಲಬ್ ಆಗಿದ್ದು, ೧೬೮೫ಕ್ಕಿಂತ ಮುಂಚೆ ಯಾವುದೇ ಕ್ರಿಕೆಟ್ ಕ್ಲಬ್ ಸ್ಥಾಪನೆಯಾದ ಕುರಿತು ಸಾಕ್ಷಿಗಳು ಇಲ್ಲ. ಕ್ರೊಯ್ಡಾನ್, ಡಾರ್ಟ್‌ಫೋರ್ಡ್ ಮತ್ತು ಲಂಡನ್ ಕ್ರಿಕೆಟ್ ಕ್ಲಬ್ ಗಳು ೧೭೨೦ರ ಹೊತ್ತಿಗೆ ಸ್ಥಾಪನೆಯಾಗಿವೆ. ಆದರೆ ಅವುಗಳ ಸ್ಥಾಪನೆಯ ದಿನಾಂಕ ಕಳೆದುಹೋಗಿದ್ದರೂ, ೧೭೨೨ರಲ್ಲಿ ಲಂಡನ್ ಕ್ಲಬ್ ಕುರಿತು ವಾಸ್ತವಿಕ ಉಲ್ಲೇಖವಿದೆ. ಲಂಡನ್ ಸಿಸಿ ಮುಖ್ಯವಾಗಿ ಫಿನ್ಸಬರ್ರಿಯ ಆರ್ಟಿಲರಿ ಗ್ರೌಂಡ್ ನೊಂದಿಗೆ ಸಹಯೋಗ ಹೊಂದಿತ್ತು.. ೧೭೨೫ರಲ್ಲಿ ಈ ಸ್ಥಳದ ಕುರಿತು ಮೊದಲು ಹೇಳಲಾಗಿದ್ದು, ಹಾನರೇಬಲ್ ಆರ್ಟಿಲರಿ ಕಂಪನಿಯು ಮೇ ೭ರಂದು ಇದನ್ನು ಕ್ರಿಕೆಟ್ ಆಡುವುದಕ್ಕೆ ಉಪಯೋಗಿಸಲಾಗುತ್ತಿತ್ತು ಎಂದು ಉಲ್ಲೇಖಿಸಿದೆ. ೧೮ನೇ ಶತಮಾನದ ಮಧ್ಯಭಾಗದ ಹೊತ್ತಿಗೆ ಈ ಸ್ಥಳವು ಕ್ರಿಕೆಟ್ ಪಂದ್ಯದ ಪ್ರಮುಖ ಸ್ಥಾನವಾಯಿತು. ೧೬೯೫ರಲ್ಲಿ ಸಂಸತ್ತು ೧೬೬೨ರ ಲೈಸೆನ್ಸಿಂಗ್ ಆಕ್ಟನ್ನು ಪುನರುಜ್ಜೀವನಗೊಳಿಸಿ ತೀರ್ಮಾನಿಸಿತು ಮತ್ತು ೧೬೯೬ರಲ್ಲಿ ಅವಧಿ ಮುಕ್ತಾಯವಾಗುವ ಫ್ರಿ ಪ್ರೆಸ್ ಕಾನೂನನ್ನು ಪಾಸು ಮಾಡಿತು. ೧೬೮೯ರಲ್ಲಿ ಜಾರಿಗೆ ಬಂದ ಬಿಲ್ ಆಫ್ ರೈಟ್ಸ್ ನ ಕಾರಣ ಸೆನ್ಸಾರ್ ಷಿಪ್ ಈಗಾಗಲೇ ಸಡಿಲಗೊಂಡಿತ್ತು. ಇಲ್ಲಿಂದ ನಂತರ ಕ್ರಿಕೆಟ್ ಸಂಬಂಧಿಸಿದ ಸುದ್ದಿಗಳನ್ನು ದಿನಪತ್ರಿಕೆಗಳಲ್ಲಿ ವರದಿ ಮಾಡಬಹುದಾಗಿತ್ತು. ಆದರೆ ಇದಕ್ಕಿಂತ ಮೊದಲೇ ಪತ್ರಿಕೋದ್ಯಮ ಸಮರ್ಪಕವಾಗಿ ಮತ್ತು ನಿಯಮಿತವಾಗಿ ಸಮಗ್ರ ವರದಿಯನ್ನು ನೀಡುವುದನ್ನು ಮೈಗೂಡಿಸಿಕೊಂಡಿತ್ತು. ಬುಧವಾರ ಜುಲೈ೭, ೧೬೯೭ರಲ್ಲಿ ಫಾರಿನ್ ಪೋಸ್ಟ್ ನಲ್ಲಿ ಪ್ರಕಟಿಸಿದ ಪಂದ್ಯದ ವರದಿಯು ಮೊಟ್ಟ ಮೊದಲ ವರದಿ ಎಂದು ತಿಳಿಯಲ್ಪಟ್ಟಿದೆ:"'ಕಳೆದ ವಾರದ ಮಧ್ಯದಲ್ಲಿ ಸಸ್ಸೆಕ್ಸ್ ನಲ್ಲಿ ಉತ್ಕೃಷ್ಟ ಕ್ರಿಕೆಟ್ ಪಂದ್ಯವನ್ನು ಆಡಲಾಯಿತು; ಎರಡು ತಂಡದಲ್ಲಿ ಹನ್ನೊಂದು ಕ್ರಿಕೆಟಿಗರು ಇದ್ದರು ಮತ್ತು ಅವರು ತಲಾ ೫೦ ಗಿನಿಗಾಗಿ ಆಡಿದರು'."ಆಹ್ವಾನಕ್ಕೆ ಇರುವ ಪಣವು ಪಂದ್ಯ ನಡೆಯುವ ಸ್ಥಳದ ಮಹತ್ವ ಮತ್ತು ಸಮತೋಲನದಿಂದ ಕೂಡಿರುವ ಎರಡು ಪ್ರಬಲ ತಂಡಗಳ ತಲಾ ೧೧ ಕ್ರಿಕೆಟಿಗರನ್ನು ಒಳಗೊಂಡಿರುವ ಸಂಗತಿಯನ್ನು ಸೂಚಿಸುತ್ತದೆ. ಇತರ ಯಾವುದೇ ಮಾಹಿತಿಗಳನ್ನು ನೀಡಿಲ್ಲವಾದರೂ, ಆದರೆ ವರದಿಗಳು ಪುನರ್ ಸ್ಥಾಪನೆಯ ನಂತರದ ದಿನಗಳಲ್ಲಿ "ಗ್ರೇಟ್ ಮ್ಯಾಚಸ್"ಗಳ ರೂಪದಲ್ಲಿ ಇರುವ ಉನ್ನತ ದರ್ಜೆಯ ಕ್ರಿಕೆಟ್ ಅನ್ನು ಹೆಚ್ಚಿನ ಪಣಕ್ಕಾಗಿ ಆಡುವುದು ಜೋರಾಗಿತ್ತು ಎನ್ನುವ ಅಭಿಪ್ರಾಯವನ್ನು ಪುಷ್ಠೀಕರಿಸುತ್ತವೆ. ಬಹುಶಃ ಇದು ಅಂತರ್ ಕೌಂಟಿ ಪಂದ್ಯವಾಗಿರಬೇಕು (ಉದಾ: ಸಸ್ಸೆಕ್ಸ್ ವಿರುದ್ಧ ಕೆಂಟ್ ಅಥವಾ ಸರ್ರೆ) ಮತ್ತು ಇದು ಮೊದಲು ತಿಳಿದಿರುವ ಪ್ರಥಮ ದರ್ಜೆ ಕ್ರಿಕೆಟ್ ಆಗಿದೆ. ರಿಚ್ಮಂಡ್ ನ 1ನೇ ಡ್ಯೂಕ್ ಚಾರ್ಲ್ಸ್ ಲೆನ್ನಾಕ್ಸ್ ಸಸ್ಸೆಕ್ಸ್ ಸ್ಥಳ ನೀಡಿರುವುದು ನಿಸ್ಸಂಶಯವಾಗಿ ಪ್ರಾಯೋಜಕ ಒಳಗೊಂಡಿರುವುದನ್ನು ಖಚಿತಗೊಳಿಸುತ್ತದೆ.
ಪ್ರಾಯೋಜಕರು
೧೭೦೨ರಲ್ಲಿ ಡ್ಯೂಕ್ ಆಫ್ ರಿಚ್ಮಂಡ್ XI ತಂಡವು ಅರುಂಡೆಲ್ XI ಅನ್ನು ಸಸ್ಸೆಕ್ಸ್ ನಲ್ಲಿ ಪರಾಭವಗೊಳಿಸಿತು. ಡಿಸೆಂಬರ್ ೧೪, ೧೭೦೨ರಲ್ಲಿ ಡ್ಯೂಕ್ ಅವರಿಗೆ ಸಾಲ್ ಬ್ರಾಡ್ಲೆ ಎಂಬ ವ್ಯಕ್ತಿ ಕಳುಹಿಸಿರುವ ಪಾವತಿಯು ಈ ಪಂದ್ಯದ ಮೂಲವಾಗಿದೆ. ಅರುಂಡೆಲ್ ನ ಜನರೊಂದಿಗೆ ನಿಮ್ಮ ತಂಡ ಕ್ರಿಕೆಟ್ ಆಡಿದ ಸಂದರ್ಭದಲ್ಲಿನ ಬ್ರಾಂಡಿಗಾಗಿ ಡ್ಯೂಕ್ ಪಾವತಿಸಿದ ಒಂದು ಶಿಲ್ಲಿಂಗ್ ಮತ್ತು 6 ಪೆನ್ಸ್ ನ ಮಾಹಿತಿಯನ್ನು ಪಾವತಿ ಒಳಗೊಂಡಿದೆ. ವಿಜಯೋತ್ಸವವನ್ನು ಆಚರಿಸುವುದಕ್ಕೆ ಬ್ರಾಂಡಿಯನ್ನು ತಂದಿರುವ ಸಾದ್ಯತೆ ಇದೆ. ೧೭೨೩ರಲ್ಲಿ ೧ನೇ ಡ್ಯೂಕ್ ಆಫ್ ರಿಚ್ಮಂಡ್ ತೀರಿಕೊಂಡ ನಂತರ ಅವನ ಮಗ 2ನೇ ಡ್ಯೂಕ್ ಚಾರ್ಲ್ಸ್ ಲೆನ್ನಾಕ್ಸ್‌ತಕ್ಷಣ ಅಧಿಕಾರಕ್ಕೆ ಬಂದು ಕ್ರಿಕೆಟ್ ನ ಮುಖ್ಯ ಪೋಷಕನಾದ  ಮತ್ತು ಮುಂದಿನ ೩೦ ವರ್ಷಗಳ ಕಾಲ ಸಸ್ಸೆಕ್ಸ್  ಕ್ರಿಕೆಟ್ ನ ಪ್ರಖ್ಯಾತ ಪ್ರವರ್ತಕನಾದ. ಅವರ ತಂಡಗಳು ಹಲವಾರು ಬಾರಿ ಆಡಿದವು ಮತ್ತು ಅವರ ಮೊದಲ ಸ್ಪರ್ಧೆ ಮಂಗಳವಾರ ಜುಲೈ ೨೦, ೧೭೨೫ರಲ್ಲಿ ನಡೆದಿದೆ ಎಂದು ತಿಳಿಯಲ್ಪಟ್ಟಿದೆ. ೫ ದಿನಗಳ ನಂತರ ಸರ್ ವಿಲಿಯಂ ತಂಡವು ಅಪರಿಚಿತ ವಿರೋಧಿಗಳಿಂದ ಪರಾಭವಗೊಳಿಸಲ್ಪಟ್ಟಿತು. ಈ ಎರಡು ಪಂದ್ಯಗಳ ಕುರಿತ ನಮ್ಮ ಜ್ಞಾನವು ಜುಲೈ ೧೬ರಂದು ಸರ್ ವಿಲಿಯಂ ಅವರು ಬರೆದ ಎರಡು ವಿಡಂಬನಾತ್ಮಕ ಪತ್ರಗಳನ್ನು ಆಧರಿಸಿದೆ. ವರ್ಷದ ಮೊದಲ ಪಂದ್ಯದಲ್ಲಿ ನಾನು ಅತ್ಯಂತ ಹೀನಾಯವಾಗಿ ಸೋಲಿಸಲ್ಪಟ್ಟೆ ಎಂದು ದುಃಖಿಸುತ್ತಾನೆ ಆದರೆ ತನ್ನ ಎದುರಾಳಿಗಳ ಕುರಿತು ಏನನ್ನೂ ಹೇಳುವುದಿಲ್ಲ. ನಂತರ ಅವನು ಮುಂದಿನ ಮಂಗಳವಾರ ಡ್ಯೂಕ್ ತಂಡದೊಂದಿಗೆ ಆಡುವ ಪಂದ್ಯವನ್ನು ಎದುರು ನೋಡುತ್ತಾನೆ. ಮತ್ತು ಕ್ರಿಕೆಟ್ ಪಂದ್ಯದ ಎಲ್ಲದರಲ್ಲಿಯೂ ಯಶಸ್ಸು ದೊರೆಯಲಿ ಎಂದು ಹಾರೈಸುತ್ತಾನೆ. ರಿಚ್ಮಂಡ್ ಮತ್ತು ಗೇಜ್ ಅವರ ಪ್ರಮುಖ ವಿರೋಧಿಯಾಗಿದ್ದುದು ಮೇಡ್‌ಸ್ಟೋನ್ ನ ಎಡ್ವರ್ಡ್ ಸ್ಟೇಡ್ (ಕೆಲ ಬಾರಿ " ಎಡ್ವೀನ್ ಸ್ಟೀಡ್ ಎಂದು ಕರೆಯಲ್ಪಡುವ). ಕೆಂಟ್ ನ ಪ್ರವರ್ತಕ ಎಂದು ಮೊದಲು ಗುರುತಿಸಲಾಗಿದೆ.  ಸಂಭಾವನೆಗೆ ಸಂಬಂದಿಸಿದಂತೆ ರಿಚ್ಮಂಡ್ ಮತ್ತು ಗೇಜ್ ಅವರ ಸಸ್ಸೆಕ್ಸ್ ತಂಡಗಳು ಅಂತರ ಕೌಂಟಿ ವೈರುಧ್ಯವನ್ನು ಕೌಂಟಿ ಚಾಂಪಿಯನ್ ಷಿಪ್ ಪರಿಕಲ್ಪನೆಯನ್ನು ಹುಟ್ಟು ಹಾಕಿದ ಸ್ಟೇಡ್ ನ ಕೆಂಟ್ ನೊಂದಿಗೆ ಅನುಭವಿಸಿದವು. (ನೋಡಿ ಕೌಂಟಿ ಚಾಂಪಿಯನ್ ಷಿಪ್)
ಪಣದ ನಿಯಮಗಳು
೧೮ನೇ ಶತಮಾನದಲ್ಲಿ ಪ್ರವರ್ತಕರು ಕ್ರಿಕೆಟಿಗೆ ಹಣಕಾಸು ನೀಡಿದರಾದರೂ ಆದರೆ ಅವರ ಆಸಕ್ತಿಯು ಕುದುರೆ ಓಟ ಮತ್ತು ಬಹುಮಾನದ ಕಾದಾಟಕ್ಕೂ ಸಮನಾಗಿ ಅನ್ವಯವಾಗುತ್ತದೆ ಎನ್ನುವುದನ್ನು ಖಾತ್ರಿಪಡಿಸಿಕೊಂಡಿರುವುದು ಕ್ರಿಕೆಟ್ ಜೂಜಿಗೆ ಅವಕಾಶ ನೀಡುತ್ತದೆ ಎನ್ನುವುದರ ಆಧಾರದ ಮೇಲೆ ಇತ್ತು. ೧೮ನೇ ಶತಮಾನದಲ್ಲಿ ಪ್ರಥಮ ದರ್ಜೆ ಆಗಲಿ ಅಥವಾ ಸಿಂಗಲ್ ವಿಕೆಟ್ ನ ಪ್ರತಿಯೊಂದು ಪಂದ್ಯಗಳನ್ನು ಪಣಕ್ಕಾಗಿ ಆಡಲಾಗುತ್ತಿತ್ತು. ಪ್ರಾರಂಭದ ದಿನಪತ್ರಿಕೆಗಳನ್ನು ಇದನ್ನು ಗುರುತಿಸಿ ಇತರ ವಿಷಯಗಳನ್ನು ಪ್ರಕಟಿಸುವಲ್ಲಿ ಆಸಕ್ತಿ ವಹಿಸಿದವು ವಿನಃ ಪಂದ್ಯದ ಸ್ಕೋರ್ ಅಲ್ಲ. ವರದಿಗಳು ಯಾರು ಪಣವನ್ನು ಗೆದ್ದರು ಎಂದು ಹೇಳುತ್ತಿದ್ದವೆ ವಿನಃ ಯಾರು ಪಂದ್ಯದಲ್ಲಿ ಗೆಲವು ಸಾಧಿಸಿದರು ಎಂದು ವರದಿಗಳು ಹೇಳುತ್ತಿದ್ದವು. ವಿರೋಧಿ ಹಿತಾಸಕ್ತಿಗಳು ತಮ್ಮ ಸಂಭಾವನೆಗೆ ಸಂಬಂಧಿಸಿದಂತೆ ಕಾನೂನಿನ ತೀರ್ಪು ಬೇಕು ಎನಿಸಿದ ಕೆಲ ಸಂದರ್ಭಗಳಲ್ಲಿ ಜೂಜು ವಿವಾದಕ್ಕೆ ಕಾರಣವಾಗಿ ಎರಡು ಪಂದ್ಯಗಳು ಕೋರ್ಟ್ ನಲ್ಲಿ ಅಂತ್ಯಗೊಳ್ಳುತ್ತಿದ್ದವು.ಇಸ್ಲಿಂಗ್ಟನ್ ನ ವೈಟ್ ಕಂಡ್ಯೂಟ್ ನಲ್ಲಿ ಲಂಡನ್ ಮತ್ತು ರಾಚೆಸ್ಟರ್ ಪಂಚ್ ಕ್ಲಬ್ ನಡುವೆ ಸೋಮವಾರ, ಸೆಪ್ಟಂಬರ್ ೧, ೧೭೧೮ರಲ್ಲಿ ನಡೆದ ಪಂದ್ಯದ ವೇಳೆ, ಪಂದ್ಯವನ್ನು ಅಪೂರ್ಣ ಎಂದು ಘೋಷಿಸುವ ಪ್ರಯತ್ನದಲ್ಲಿ ರಾಚೆಸ್ಟರ್ ಕ್ರಿಕೆಟಿಗರು ಮೈದಾನದಿಂದ ಹೊರಗೆ ನಡೆದರು. ಏಕೆಂದರೆ ಆ ಸಂದರ್ಭದಲ್ಲಿ ಇಂಗ್ಲೆಂಡ್ ಸ್ಪಷ್ಟವಾಗಿ ಗೆಲವು ಸಾಧಿಸುವ ಹಂತದಲ್ಲಿದ್ದರಿಂದ ತಮ್ಮ ಪಣದ ಹಣವನ್ನು ಉಳಿಸಿಕೊಳ್ಳುವುದಕ್ಕೆ ಅವರು ಹೀಗೆ ಮಾಡಿದ್ದರು. ಲಂಡನ್ ಕ್ರಿಕೆಟಿಗರು ಗೆಲವಿಗಾಗಿ ಗೋಗರೆದರು ಮತ್ತು ಸಂಭಾವನೆಯ ಸಮಸ್ಯೆ ಇರುವ ಕಾರಣ ಅಪೂರ್ಣಗೊಂಡ ಪಂದ್ಯವು ಕಾನೂನಿನ ವ್ಯಾಪ್ತಿಗೆ ಒಳಪಟ್ಟಿತು. ಕೊನೆಗೆ ನ್ಯಾಯಾಲಯ "ಆಟವನ್ನು ಮುಗಿಸಬೇಕು"ಎಂದು ತೀರ್ಪು ನೀಡಿತು ಇದು ಆಗಿದ್ದು ಜುಲೈ ೧೭೧೯ರಲ್ಲಿ. ೪ ವಿಕೆಟ್ ಗಳು ಇದ್ದ ರಾಚೆಸ್ಟರ್ ಗೆಲವಿಗಾಗಿ ೩೦ ರನ್ ಮಾಡಬೇಕಾಗಿತ್ತು ಆದರೆ ೨೧ ರನ್ ಗಳ ಅಂತರದಲ್ಲಿ ಸೋತಿತು. ೧೭೨೪ರಲ್ಲಿ ಚಿಂಗ್ ಫೋರ್ಡ್ ಮತ್ತು ಎಡ್ವರ್ಡ್ ಸ್ಟೇಡ್ XI ನಡುವೆ ನಡೆದ ಪಂದ್ಯದ ಬೇಗನೆ ಅಂತ್ಯವಾಯಿತು. ಎಕೆಂದರೆ ಸ್ಟೇಡ್ ತಂಡವು ಗೆಲವಿನ ಹಾದಿಯಲ್ಲಿದ್ದಾಗ ಚಿಂಗ್ ಪೋರ್ಡ್ ತಂಡವು ಆಡುವುದಕ್ಕೆ ನಿರಾಕರಿಸಿತು. ೧೭೧೮ರಲ್ಲಿ ಕೋರ್ಟ್ ಕೇಸ್ ದಾಖಲಾಗಿ ಅದು ಎಲ್ಲರಿಗೂ ಸಂಭಾವನೆ ನೀಡಬೇಕಾಗಿರುವ ಕಾರಣ ಪಂದ್ಯವನ್ನು ಆಡಬೇಕು ಎಂದು ಅದು ತೀರ್ಪು ನೀಡಿತು. ಲಾರ್ಡ್ ಮುಖ್ಯ ನ್ಯಾಯಾಧೀಶ ಪ್ರ್ಯಾಟ್ ಪ್ರಕರಣದ ವಿಚಾರಣೆ ನಡೆಸಿ ಡ್ರಾಟ್‌ಪೋರ್ಡ್ ಬ್ರೆಂಟ್ ನಲ್ಲಿ ಮುಂದಿನ ಆಟವನ್ನು ಮುಂದುವರಿಸಬೇಕು ಎಂದು ತೀರ್ಮಾನ ನೀಡಿದರು. ಆದಾಗ್ಯೂ ಮೋದಲು ಇಲ್ಲಿಯೇ ಆಡಲಾಗಿತ್ತು ಎನ್ನುವುದು ಅಸ್ಪಷ್ಟವಾಗಿದೆ. ೧೭೨೬ರಲ್ಲಿ ಆಟವನ್ನು ಪೂರ್ಣಗೊಳಿಸಲಾಯಿತು. ಚಿಂಗ್‌ಪೋರ್ಡ್ ಮೂಲ ಸ್ಥಳವಾಗಿತ್ತು ಎಂದು ತಿಳಿದಲ್ಲಿ ಎಸ್ಸೆಕ್ಸ್‌ನಲ್ಲಿ ಕ್ರಿಕೆಟ್ ಆಡಿದ ಕುರಿತು ಈ ಪಂದ್ಯ ಆಡಲಾಗಿತ್ತು ಇದು ಮೊದಲು ಉಲ್ಲೇಖಿಸುತ್ತದೆ.ಮತ್ತು ಎಸ್ಸೆಕ್ಸ್ ತಂಡವನ್ನು ಒಳಗೊಂಡಿತ್ತು ಎಂದು ಮಾಹಿತಿ ನೀಡುತ್ತದೆ.ಆರ್ಟಿಕಲ್ ಆಫ್ ಅಸೋಸಿಯೇಷನ್ ನ ಪರಿಚಯ ಹೆಚ್ಚು ಕಡಿಮೆ ಪ್ರವರ್ತಕರು ಮತ್ತು ಪಂದ್ಯ ಸಂಘಟಕರ ನಡುವಿನ ಸಮಸ್ಯೆಗಳನ್ನು ಪರಿಹರಿಸುವುದಕ್ಕೆ ಪಂದ್ಯದ ಪ್ರಾರಂಭಕ್ಕೆ ಮುನ್ನ ಆರ್ಟಿಕಲ್ ಆಫ್ ಅಸೋಸಿಯೆಷನ್‌ನ ಪರಿಚಯವನ್ನು ಪಣದಾರರಿಂದ ಒಪ್ಪಿಕೊಳ್ಳಲಾಯಿತು. ಆಟದ ನಿಯಮಗಳನ್ನು ವಾಖ್ಯಾನಿಕರಣದಲ್ಲಿ ಇದು ಪ್ರಮುಖ ಪರಿಕಲ್ಪನೆಯಾಗಿದ್ದು, ನಂತರದ ದಿನಗಳಲ್ಲಿ ಇದನ್ನು ಕ್ರಿಕೆಟ್ ನ ನಿಯಮಗಳು ಎಂದು ನಿರ್ಧಿಷ್ಪಪಡಿಸಲಾಯಿತು..
೧೮ನೇ ಶತಮಾನದ ಪ್ರಾರಂಭದ ಪಂದ್ಯಗಳು
೧೮ನೇ ಶತಮಾನದ ಪ್ರಾರಂಭದಲ್ಲಿ ದ ಪೋಸ್ಟ್‌ಬಾಯ್ ಮತ್ತು ದ ಪೋಸ್ಟ್‌ಮ್ಯಾನ್  ನಂತಹ ನಿಯತಕಾಲಿಕೆಗಳು ಕ್ರಿಕೆಟ್‌ನ ಜಾಹೀರಾತಿಗೆ ಉಪಯುಕ್ತವಾದ ಮೂಲಗಳು ಆಗಿದ್ದವು. ೧೭೦೦ರಲ್ಲಿ ಕ್ಲಾಫಮ್ ಕಾಮನ್ ನಲ್ಲಿ ಸರಣಿ ಪಂದ್ಯಗಳು ನಡೆಯಲಿವೆ. ಮೊದಲ ಪಂದ್ಯವು ಈಸ್ಟರ್ ಸೋಮವಾರದಂದು ನಡೆಯಲಿದ್ದು £೧೦ ಮತ್ತು £೨೦ ಪಣಕ್ಕೆ ಇಡಲಾಗಿದೆ ಎಂದು {1}ದ ಪೋಸ್ಟ್ ಬಾಯ್{/1} ಮಾರ್ಚ್ ೩೦ರಂದು ಮೊದಲೇ ಪ್ರಕಟಿಸಿತು. ಯಾವುದೇ ಪಂದ್ಯದ ವರದಿಗಳು ದೊರೆಯದ ಕಾರಣ, ಫಲಿತಾಂಶ ಮತ್ತು ಸ್ಕೋರ್ ನ ಮಾಹಿತಿ ಸಿಕ್ಕಿಲ್ಲ. ತಲಾ ಒಂದು ತಂಡದಲ್ಲಿ ಹತ್ತು "ಸಭ್ಯರು" ಇದ್ದು, "ಸಭ್ಯರು ಮತ್ತು ಇತರರು " ಹಾಜರು ಇರಬೇಕು ಎಂದು ಆಹ್ವಾನದಲ್ಲಿ ಹೇಳಲಾಗಿರುವುದನ್ನು ಜಾಹೀರಾತು ಹೇಳುತ್ತದೆ. ೧೮ನೇ ಶತಮಾನದ ಅವಧಿಯಲ್ಲಿ ಕ್ರಿಕೆಟ್ ಪೋಷಣೆಯನ್ನು ಮತ್ತು ಅಂತ್ಯಗೊಳ್ಳದ ಪ್ರೇಕ್ಷಕರ ಮನವಿಯನ್ನು ಗಳಿಸಿತು ಎನ್ನುವುದು ಇದರಿಂದ ಸ್ಪಷ್ಟವಾಗುತ್ತದೆ. ೨೪ ಜುಲೈ ೧೭೦೫ ರಂದು, ವೆಸ್ಟ್ ಆಫ್ ಕೆಂಟ್ ಮತ್ತು ಚೆಥಾಮ್ ನಡುವಿನ ಒಂದು ೧೧-ಒಂದು-ಕಡೆ ಆಟವನ್ನು ಮಾಲಿಂಗ್, ಕೆಂಟ್, ನಲ್ಲಿ ಆಡುವುದಾಗಿ ದ ಪೋಸ್ಟ್‌ಮ್ಯಾನ್ ಪ್ರಕಟಿಸಿತು. ಜುಲೈ ೧ ಮತ್ತು ೩, ೧೭೦೧ರಂದುಕ್ರೆಯ್ಡಾನ್ ಮತ್ತುಲಂಡನ್ ಎರಡು ಬಾರಿ ಆಡಿದವು. ಮೊದಲ ಪಂದ್ಯವು ಬಹುಶಃ  ಕ್ರೆಯ್ಡಾನ್ ನ ಡಪ್ಪಾಸ್ ಹಿಲ್ ನಲ್ಲಿ ಆಡಬೇಕಾಯಿತು. ಎರಡನೆಯದ್ದನ್ನು ಹಾಲ್ ಬೋರ್ನ್ ನಲ್ಲಿರುವ ಲ್ಯಾಂಬ್ಸ್ ಕಂಡ್ಯೂಟ್ ಫೀಲ್ಡ್ ನಲ್ಲಿ ಆಡಲಾಯಿತು. "ಎರಡು ಪಂದ್ಯಗಳು ಲಂಡನ್ ಮತ್ತು ಕ್ರೆಯ್ಡಾನ್ ನಲ್ಲಿ ನಡೆಯಲಿದ್ದು (sic ), ಮೊದಲ ಪಂದ್ಯವು ಜುಲೈ ೧ರಂದು ಕ್ರೆಯ್ಡಾನ್ ನಲ್ಲಿ ನಡೆಯಲಿದೆ. ಮತ್ತು ಇನ್ನೊಂದು ಪಂದ್ಯವು ಲ್ಯಾಂಬ್ ನ ಹಾಲ್ ಬೋರ್ನ್ ನ ಕಂಡ್ಯೂಟ್ ಫೀಲ್ಡ್ ನಲ್ಲಿ ಜುಲೈ ೩ರಂದು ನಡೆಯಲಿದೆ ಎಂದು ಎರಡು ಪಂದ್ಯಗಳ ಕುರಿತು ದ ಪೋಸ್ಟ್ ಮ್ಯಾನ್ ನಲ್ಲಿ ಜಾಹೀರಾತು ನಡೆಯಿತು.  ಆದರೆ ಪಂದ್ಯದ ವರದಿಗಳು ದೊರೆಯದ ಕಾರಣ ಫಲಿತಾಂಶ ಮತ್ತು ಸ್ಕೋರ್ ತಿಳಿದಿಲ್ಲ. ಜೂನ್ ೨೯, ೧೭೦೯ರಲ್ಲಿ ಡ್ರಾಟ್‌ಫೋರ್ಡ್ ಬ್ರೆಂಟ್‌ನಲ್ಲಿ ಕೆಂಟ್ ಮತ್ತು ಸರ್ರೆ ತಂಡಗಳ ನಡುವೆ ನಡೆದ ಪಂದ್ಯವು ನಿಶ್ಚಿತವಾಗಿ ಕೌಂಟಿ ತಂಡಗಳನ್ನು ಒಳಗೊಂಡಿದೆ ಎಂದು ಮೊದಲು ತಿಳಿಯಲ್ಪಟ್ಟಿದೆ.   ಈ ಪಂದ್ಯವನ್ನು ಹಿಂದಿನ ಶನಿವಾರ ಪೋಸ್ಟ್ ಮ್ಯಾನ್  ಪ್ರಕಟಿಸಿದ ಜಾಹೀರಾತಿನಲ್ಲಿ ಶನಿವಾರ ನಡೆಯಲಿರುವ ಪಂದ್ಯಕ್ಕೆ £೫೦ ಪಣವಿಡಲಾಗಿದೆ ಎಂದು ಹೇಳಲಾಯಿತು.   ಡ್ರಾಟ್‌ಫರ್ಡ್ ಬ್ರೆಂಟ್, ೧೮ನೇ ಶತಮಾನದಲ್ಲಿ ಕೆಂಟ್ ನ ಪ್ರಮುಖ ಸ್ಥಳವಾಗಿತ್ತು ಬಹುಶಃ ೧೭ನೇ ಶತಮಾನದಲ್ಲಿ ಪಂದ್ಯಗಳಿಗೆ ಇದೇ ಜಾಗವನ್ನು ಉಪಯೋಗಿಸಲಾಗುತ್ತಿತ್ತು.   ಹೆಚ್ಚು ಕಡಿಮೆ ಈ ಅವಧಿಯಲ್ಲಿ ಡ್ರಾಟ್‌ಫೋರ್ಡ್, ಕೆಂಟ್ ನ ಪ್ರಮುಖ ಕ್ಲಬ್ ಆಗಿದ್ದ ಡ್ರಾಟ್ ಫೋರ್ಡ್, ಸ್ಥಳದ ಜೊತೆಗೆ ತಂಡಕ್ಕೆ ಪ್ರಮುಖ ಆಟಗಾರರನ್ನು ಪೂರೈಸಿರುವ ಸಾಧ್ಯತೆ ಇದೆ. ಇದೇ ವೇಳೆ ಸರ್ರೆ ತಂಡವು ಹಲವಾರು ಸರ್ರೆ ಪಾರಿಷ್ ಗಳಿಂದ ಮತ್ತು ಅವುಗಳ ಪ್ರವರ್ತಕರಿಂದ ಆಯ್ಕೆ ಮಾಡಲಾಗುತ್ತಿತ್ತು. ೧೭೦೯ರ ಪಂದ್ಯವೊಂದರಲ್ಲಿ ಡ್ರಾಟ್ ಫೋರ್ಡ್ ನ ವಿಲಿಯಂ ಬೆಡ್ಲೆ (೧೬೮೦-೧೭೬೮ರಲ್ಲಿ ಪಾಲ್ಗೊಂಡಿರಬಹುದು. ಪ್ರಾರಂಭದ ದಿನಗಳಲ್ಲಿ ಆತನು ಪ್ರಖ್ಯಾತ ಆಟಗಾರನಾಗಿದ್ದನು ಎಂದು ದಾಖಲೆಯಲ್ಲಿ ಹೇಳಲಾಗಿದೆ.  ಆತನನ್ನು ಇಂಗ್ಲೆಂಡಿನ ಅತ್ಯಂತ ಪರಿಣತ ಕ್ರಿಕೆಟಿಗ ಎಂದು ಪರಿಗಣಿಸಲಾಗಿದೆ. ಆತನು ೧೭೦೦ರಿಂದ ೧೭೨೫ರ ಅವಧಿಯಲ್ಲಿ ಆಡಿರಬೇಕು. ೧೭೨೦ರ ಅವಧಿಯಲ್ಲಿ ಸಕ್ರಿಯವಾಗಿದ್ದ ಇತರ ಕ್ರಿಕೆಟಿಗರು ಎಂದರೆ ಕೆಂಟ್ ನ ಎಡ್ವರ್ಡ್ ಸ್ಟೇಡ್, ಸರ್ರೆಯ ಎಡ್ಮಂಡ್ ಕಾಪ್ಮನ್ ಮತ್ತು ಸ್ಪಿಫನ್ ಡಿಂಗಾಟೆ, ಸಸ್ಸೆಕ್ಸ್ ನ ಟಿಮ್ ಕೊಲ್ಮನ್ ಮತ್ತು ಥಾಮಸ್ ವೆಮಾರ್ಕ್.
ಇಂಗ್ಲೆಂಡ್ ಮತ್ತು ವಿದೇಶಗಳಲ್ಲಿ ಕ್ರಿಕೆಟ್‌ ಬೆಳವಣಿಗೆ
ಇಂಗ್ಲೆಂಡಿನಾಚೆ ಮೊದಲ ಬಾರಿಗೆ ಕ್ರಿಕೆಟ್ ಆಡಿದ ದಾಖಲೆ ಶನಿವಾರ ೬ ಮೇ ೧೬೭೬ರಲ್ಲಿ ದಾಖಲಾಗಿದೆ. ಹೇನ್ರಿ ಟಾಂಗ್ ಎಂಬ ಡೈರಿ ಲಿಪಿಕಾರ (ಈಗ ಸಿರಿಯಾದಲ್ಲಿರುವ) ಟರ್ಕಿಯಲ್ಲಿನ ಅಲೆಪ್ಪೊಗೆ ತೆರಳಿದ ಬ್ರಿಟಿಷ್ ಮಿಷನ್ ನಲ್ಲಿದ್ದ ಅವನು, ಕನಿಷ್ಠ ೪೦ ಇಂಗ್ಲಿಷರು ಮೋಜಿನ ಉದ್ದೇಶದಿಂದ ನಗರವನ್ನು ತೊರೆದರು ಮತ್ತು ತಮ್ಮ ಟೆಂಟ್ ಹಾಕುವುದಕ್ಕೆ ಉತ್ತಮವಾದ ಸ್ಥಳವನ್ನು ಕಂಡುಕೊಂಡ ನಂತರ ಅಲ್ಲಿ ಭೋಜನ ಮಾಡಿದರು ನಂತರ "ಸಮಯ ಕಳೆಯುವುದಕ್ಕೆ "ಕ್ರಿಕೆಟ್" ಸೇರಿದಂತೆ ಇತರ ಆಟಗಳನ್ನು" ಆಡಿದರು. ಆರಕ್ಕೆ "ಸರಿಯಾಗಿ ಅವರು ಮನೆಗೆ ಮರಳುತ್ತಿದ್ದರು". ಇದೇ ಹೊತ್ತಿಗೆ ಭಾರತ ಉತ್ತರ ಅಮೆರಿಕಾ ಮತ್ತು ವೆಸ್ಟ್ ಇಂಡೀಸ್‌ಗಳಲ್ಲಿ ಕ್ರಿಕೆಟ್ ಪರಿಚಿತಗೊಂಡಿತು. ಆದರೆ ನಿರ್ಧಿಷ್ಟವಾದ ಉಲ್ಲೇಖವು ೧೮ನೇ ಶತಮಾನದಲ್ಲಿ ದೊರೆಯುತ್ತದೆ. ೧೭೦೯ರಲ್ಲಿ ಪೂರ್ವ ವರ್ಜಿನಿಯಾದ ಜೇಮ್ಸ್ ರೀವರ್ ಎಸ್ಟೇಟ್ ನಲ್ಲಿ ವೆಸ್ಟಹೋವರ್ ನ ವಿಲಿಯಂ ಬೈರ್ಡ್ ಕ್ರಿಕೆಟ್ ಆಡಿದರು. ಇದು ಹೊಸ ಜಗತ್ತಿನಲ್ಲಿ ಕ್ರಿಕೆಟ್ ಆಡಿದ ಕುರಿತ ಮೊದಲ ಉಲ್ಲೇಖವಾಗಿದೆ. ೧೭೨೧ರಲ್ಲಿ ಈಸ್ಟ್ ಇಂಡಿಯಾ ಕಂಪನಿಯ ಇಂಗ್ಲಿಷ್ ನಾವಿಕರು ಬರೋಡಾದ ಹತ್ತಿರದ ಕ್ಯಾಂಬೆಯಲ್ಲಿ ಕ್ರಿಕೆಟ್ ಆಡಿದ ವರದಿ ಇದೆ. ಮತ್ತು ಇದು ಬಾರತದಲ್ಲಿ ಕ್ರಿಕೆಟ್ ಆಡಿದ ಕುರಿತ ಮೊದಲ ಉಲ್ಲೇಖವಾಗಿದೆ. ಈಸ್ಟ್ ಇಂಡಿಯಾ ಮೂಲಕ ಭಾರತಕ್ಕೆ ಪರಿಚಿತವಾದ ಕ್ರಿಕೆಟ್ ಸ್ಥಾಪನೆಯಾಯಿತು. ಮತ್ತು ನಂತರ ಪಾಕಿಸ್ತಾನ, ಶ್ರೀಲಂಕಾ ಮತ್ತು ಬಾಂಗ್ಲಾದೇಶಗಳಿಗೆ ನಂತರದ ದಿನಗಳಲ್ಲಿ ಪಸರಿಸಿತು. ಇದೀಗ ಟೆಸ್ಟ್ ಕ್ರಿಕೆಟ್ ಆಡುತ್ತಿರುವ ಇತರ ಮೂರು ದೇಶಗಳು ಇಂಗ್ಲಿಷ್ ವಸಾಹತುದಾರರನ್ನು ೧೭೨೫ರ ಹೊತ್ತಿಗೆ ಸ್ವೀಕರಿಸಲಿಲ್ಲ. ಆಸ್ಟ್ರೇಲಿಯಾ ಮತ್ತು ನ್ಯೂಜಿಲ್ಯಾಂಡ್‌ಗಳು ಅಬೇಲ್ ತಾಸ್ಮನ್ ೧೬೪೦ರಲ್ಲಿ ಭಾಗಶಃ ಶೋಧಿಸಿದ್ದರು. ಆದರೆ ಇಂದಿಗೂ ಅವುಗಳು ಮೂಲನಿವಾಸಿಗಳು ಮತ್ತು ಮಾವೋರಿ ನಿವಾಸಿಗಳನ್ನು ಕ್ರಮವಾಗಿ ಹೊಂದಿದ್ದಾರೆ. ದಕ್ಷಿಣ ಆಫ್ರಿಕದಲ್ಲಿ ಮೊದಲ ಯುರೋಪಿಯನ್ ವಾಸಸ್ಥಾನವನ್ನು ಮಂಗಳವಾರ ಏಪ್ರಿಲ್ ೧೬೫೨ರಲ್ಲಿ ಡಚ್ ಈಸ್ಟ್ ಇಂಡಿಯಾ ಕಂಪನಿಯು ಟೇಬಲ್ ಬೇನಲ್ಲಿ ಕೇಪ್ ಕಾಲನಿ ಸ್ಥಾಪಿಸಲಾಯಿತು. ಸದ್ಯ ಇದು ಕೇಪ್ ಟೌನ್ ಹತ್ತಿರವಿದೆ. ಬ್ರಿಟಿಷ್ ದ್ವೀಪಗಳಲ್ಲಿ ಪಸರಿಸುವುದಕ್ಕಿಂತ ಮುಂಚೆಯೇ ಅಮೆರಿಕ ಮತ್ತು ಇಂಗ್ಲೆಡ್ ಗಳಲ್ಲಿ ಕ್ರಿಕೆಟ್ ಅನ್ನು ಪರಿಚಯಿಸಿರುವ ಸಂಭವನೀಯತೆ ಇದೆ. ೧೭೫೧ರವರೆಗೆ ಇಂಗ್ಲಿಷ್ ಆಟದ ಯಶಸ್ವಿ ಕ್ಲಬ್‌ನ ತವರು ಮನೆಯಾಗಿರುವ ಯಾರ್ಕಷೈರ್ ನಲ್ಲಿ ಕ್ರಿಕೆಟ್ ಕುರಿತು ದಾಖಲೆ ಇಲ್ಲ. ಐರ್ಲಂಡ್, ಸ್ಕಾಟಲ್ಯಾಂಡ್ ಮತ್ತು ವೇಲ್ಸ್ ನಲ್ಲಿ ಕೂಡ ಕ್ರಿಕೆಟ್ ಕುರಿತ ಮೊದಲ ಉಲ್ಲೇಖವು ೧೮ನೇ ಶತಮಾನದ ನಂತರ ದೊರೆಯುತ್ತದೆ. ಇಂಗ್ಲೆಂಡ್ ನ ಸಮುದ್ರಯಾನ ಮತ್ತು ವ್ಯವಹಾರಿಕ ವಿಚಾರಗಳು ಹೊರದೇಶದಲ್ಲಿ ಕ್ರಿಕೆಟ್ ಪಸರಿಸುವ ಕೆಲಸವನ್ನು ಮಾಡಿದವು. ಸ್ವಂತ ನೆಲದಲ್ಲಿ ಅತಿಯಾಗಿ ಸಾರಿಗೆ ಮತ್ತು ಸಂಪರ್ಕ ಮಾಧ್ಯಮಗಳ ಮೇಲೆ ಅವಲಂಬಿತವಾಗಿತ್ತು. ಬಹುತೇಕ ಹೆಚ್ಚಿನವುಗಳು ಜಲಸಾರಿಗೆಯಾಗಿದ್ದು, ಕರಾವಳಿ ಅಥವ ನದಿಯ ಹಡಗುಗಳನ್ನು ಉಪಯೋಗಿಸಿ ಸುದೀರ್ಘ ಪ್ರಯಾಣವನ್ನು ಕೈಗೆತ್ತಿಕೊಳ್ಳಬೇಕಾಗುತ್ತಿತ್ತು. ರಸ್ತೆ ಸಾರಿಗೆ ನಿಧಾನವಾಗಿ ಸುಧಾರಿಸುತ್ತಿತ್ತು. ೧೭೦೬ರಲ್ಲಿ ಸಂಸತ್ತು ಟರ್ನ್‌ಪೈಕ್ ಟ್ರಸ್ಟ್ ಅನ್ನು ಸ್ಥಾಪಿಸಿ ಉದ್ದವಾದ ರಸ್ತೆಗಳ ನಿಯಂತ್ರಣವನ್ನು ಸ್ಥಳೀಯ ಜಮೀನಿನ ಮಾಲೀಕರು ಮತ್ತು ವ್ಯಾಪಾರಿಗಳನ್ನು ಒಳಗೊಂಡ ಟ್ರಸ್ಟಿಗಳ ಕೈಯಲ್ಲಿರಿಸಿತು. ಟರ್ನ್ ಪೈಕ್ ಟ್ರಸ್ಟ್ ರಸ್ತೆಗಳ ನಿರ್ವಹಣೆಗೆ ಬಂಡವಾಳವನ್ನು ರಸ್ತೆ ಸುಂಕದ ರಕ್ಷಣೆಗೆ ಬದಲಾಗಿ ತಂದಿತು. ಈ ವ್ಯವಸ್ಥೆಯು ಮುಂದಿನ ೧೫೦ ವರ್ಷಗಳವರೆಗೆ ಸಾಮಾನ್ಯವಾಯಿತು. ಮತ್ತು ಸರಿಯಾದ ಸಮಯದಲ್ಲಿ ಇಂಗ್ಲೆಂಡ್ ಉದ್ದಕ್ಕೂ ಕ್ರಿಕೆಟ್ ಪಸರಿಸುವುದಕ್ಕೆ ನೆರವಾಯಿತು.